Obrad Radulović završava karijeru u Partizanu – Balkan-Handball.com\nHome / Transferi / Obrad Radulović završava karijeru u Partizanu\nIskusni srpski internacionalac, Obrad Radulović (38), odlučio je da završi karijeru u klubu u kome je ponikao – beogradskom Partizanu. Nekadašnji jugoslovenski i srpski šampioni, posle dva nastupa u EHF Ligi šampiona u periodu 2011-2013, tavore finansijski i već godinama unazad bez ozbiljnijih ambicija na domaćoj i međunarodnoj sceni.\nZato je pomoć u dolasku desnog beka sa zavidnim međunarodnim iskustvom (poslednjih godina igrao u Izraelu, pre toga Španiji, Kataru) i više nego dobrodošla pred sezonu u kojoj će mladi trener Bojan Butulija pokušati da stvori respektabilan sastav za srpske uslove i uključi se u borbu za plej-of.\n„Dete Partizana, Obrad Radulović, je odlučio da karijeru završi u klubu u kojem je i ponikao. Veliki gest i velika stvar za naš klub koji se nalazi u veoma teškoj situaciji. Klub je praktično ostao bez cele jedne generacije igrača rođenih 1998. godine. Na njihova mesta su došli mladi i talentovani igrači, kojima će od izuzetne pomoći biti igra i druženje sa pravim iskusnim igračima. Samo uz takve ličnosti se mogu stvoriti novi veliki grači. Obrad je pre svega pravi čovek za novu selekciju i ne sumnjamao da će im biti pravi saigrač koji će podići kvalitet igre svakog od njih. Dobro došao Obrade svojoj kući!“, stoji u saopštenju na sajtu Partizana.\nRad7ulović je u Srbiji nastupao za Crvenu zvezdu i Kolubaru.\n← Prethodni članak „TEŠKO ZAMISLITI TIM BEZ NJEGA“: Stefan Čavor ostaje u Veclaru do 2022\nNaredni članak → Marko Vujin u Sportingu\nStojanović i Radulović zajedno u Herceliju\nObrad Radulović se seli u Izrael\nObrad Radulović iz Španije u Katar


Gojković je otvorila izložbu u Narodnom muzeju Srbije povodom godišnjice Muzeja\nPotpredsednica Vlade Republike Srbije i ministarka kulture i informisanja Maja Gojković otvorila je izložbu pod nazivom „FEMINA BALCANICA: MATER, MATRONA, AUGUSTA, DEA. Žena na Balkanu u antičkom dobu.“ u Narodnom muzeju Srbije, povodom obeležavanja 178 godina najstarije muzejske ustanove, i tom prilikom istakla nezamenjivu ulogu koju Muzej ima u očuvanju kulturnog nasleđa i negovanju i razvoju nacionalnog identiteta od 1844. godine, kada je ukazom ministra prosvete Jovana Sterije Popovića osnovana kao Muzeum serbski, pa sve do danas.\n„Pored svoje nesporne umetničke vrednosti, ona nam daje širu istorijsku, društvenu i političku sliku o ulozi žene i ponovo aktuelizuje ovo pitanje. Figure, skulpture i statue pred nama verno odslikavaju brojne i raznorodne uloge koje su žene imale u antičkom dobu. Izloženi predmeti prikazuju žene na kojima počiva opstanak kuće, vladarke, boginje i u brojnim drugim ulogama i zanimanjima. Oni istovremeno osvetljavaju pitanje njihovog položaja u društvu i otvaraju prostor za nova tumačenja na ovu temu“, napomenula je ministarka kulture i dodala da postavka dočarava i kulturološku raznolikost, kao i promene koje su nastupale tokom epoha i koje su se neminovno odražavale i na umetnost.\nGojković je podsetila da je naša zemlja oduvek bila raskrsnica istorijskih i mnogih drugih puteva, što je u oblasti kulture i umetnosti doprinelo bogatstvu sadržaja. Ovo je podneblje na kome su kroz vekove dolazili, prolazili, neretko i opstajali, brojni i različiti običaji, verovanja i društvene vrednosti, ukazujući na činjenicu da je sve to uticalo na stvaranje jedinstvenog kulturnog nasleđa, koje između ostalog govori i o pozitivnoj strani mešanja i međusobnog prožimanja različitih kultura i civilizacija.\n„Srbija ima mnogo razloga za ponos i zadovoljstvo kada je reč o kulturi i umetnosti, ne samo zbog svoje bogate baštine već i zbog savremenog stvaralaštva, čija dela će vrlo brzo i sama postati kulturno nasleđe. Njegovo očuvanje mora biti i jeste prioritet odgovorne kulturne politike koju vodimo. Ta odgovornost nije obaveza isključivo prema našim precima, nama samima i onima koji će doći posle nas, već i prema čitavom čovečanstvu“, naglasila je Gojković.\nMinistarka je naglasila da je naše nasleđe dragoceni i neodvojivi deo svetske i evropske kulture, i u tom smislu Ministarstvo kulture i informisanja i Narodni muzej Srbije, kao centralna ustanova zaštite muzejske građe, u potpunosti su posvećeni njegovom očuvanju i promociji.


Održana međunarodna konferencija „Budućnost gotovog novca“ u organizaciji CBBiH i USAID\nU Sarajevu je 15.11.2018. godine održana međunarodna konferencija „Budućnost gotovog novca“, a koju je povodom 20. godišnjice uvođenja konvertibilne marke kao zakonskog sredstva plaćanja u Bosni i Hercegovini, organizovala Centralna banka Bosne i Hercegovine (CBBiH) u saradnji sa USAID-om.\nKonferencija, na kojoj su učestvovali eminentni stručnjaci iz Austrije, Albanije, Bugarske, Makedonije, Crne Gore i Bosne i Hercegovine, je ponudila zanimljive diskusije na temu gotovinskih i bezgotovinskih plaćanja, digitalizacije i fintecha, te je ukazala na činjenicu da je i pored značajnog tehnološkog napretka u finansijskom posredovanju, od 2007. godine naovamo prisutan trend kontinuiranog povećanja gotovine u opticaju, a što se smatra direktnom posljedicom globalne finansijske krize.\nU svom govoru, guverner CBBiH dr Senad Softić istakao je da je konvertibilna marka poslije 20 godina postojanja u potpunosti opravdala svoje uvođenje, te da je u tom periodu Bosna i Hercegovina uživala izuzetnu finansijsku stabilnost i nisku inflaciju. „Jedan dio posla smo odradili, postavili smo pouzdan i čvrst okvir, sada je na svima nama, ne samo CBBiH, nego i na izvršnoj vlasti da provedemo strukturne reforme da bismo ubrzali privredni rast, smanjili nezaposlenost i povećali standard građana Bosne i Hercegovine“, rekao je guverner Softić. Zamjenik direktora MMF-a za Europu Jörg Decressin, u obraćanju je rekao da je pitanje digitalnih plaćanja već sazrelo, te ona nude razne alternative gotovini. „Ipak, kako god privlačno zvučalo, društvo bez gotovine, ili sa manje gotovine, je do sada ostalo nedostižno. Ali, stvari bi mogle da se promijene. Inovacije fintech-a mogle bi pružati sve više mogućnosti koje pogoduju digitalnim plaćanjima“, rekao je Decressin, dodavši da bi se centralne banke trebale suočiti sa izazovima koje pred njih stavljaju privatne digitalne valute i kripto aktiva.\nU zaključku konferencije ocijenjeno je da će i regulatori morati da mijenjaju svoj pristup, odnosno da prilagode okvir u kojem posluju, da bi pratili događanja na tržištu.\nU pogledu kripto valuta, spomenuto je da su one aktiva i investicija visokog rizika, a ne novac u klasičnom smislu koji u osnovi ima neku obvezu.


SVJETSKI DAN ČIŠĆENJA - POČISTI I SVOJ ELEKTRONSKI OTPAD - Let's Do It Bosna i Hercegovina\nSVJETSKI DAN ČIŠĆENJA – POČISTI I SVOJ ELEKTRONSKI OTPAD\nSvjetski dan čišćenja (World Cleanup Day) je ekološki pokret kojeg je svjetski Let’s Do It tim započeo 2018. godine sa ciljem da našu planetu očisti od otpada i podigne ekološku osviještenost njenih stanovnika. Do sada je ovaj pokret ujedinio aktiviste iz 180 zemalja, koji organizuju akcije čišćenja u septembru širom svijeta. Ove godine Svjetski dan čišćenja obilježava se 18. septembra, a Let’s Do It tim će u našoj zemlji organizovati i koordinisati akcije čišćenja na više od 30 lokacija širom BiH.\nOve godine dio Let’s Do It pokreta je i ZEOS eko-sistem, ovlašteni operater za električni otpad u FBiH.\nOsim organizovanih akcija čišćenja, Let’s Do It tim poziva sve zainteresovane sugrađane da se i sami priključe ovom pokretu kroz individualne akcije čišćenja. Količinu otpada koju na ovaj način prikupite sami, sa svojim prijateljima ili porodicom, moći ćete registrovati na oficijelnoj stranici udruženja www.ugruke.com ili klikom ovdje, a ti će rezultati ulaziti u konačne rezultate za količinu prikupljenog otpada u našoj zemlji, koju će Let’s Do It BiH predstaviti svjetskom timu.


Nema povećanja plata vojsci i policiji – Glas TK\nredakcija 27. June 2021.\nU Parlamentarnu skupštinu BiH u petak je stigao Prijedlog budžeta institucija BiH i međunarodnih obaveza za ovu godinu i u njemu nisu planirana sredstva za povećanje najnižih plata službenicima policijskih agencija u BiH i vojnicima Oružanih snaga BiH.\nTvrdi to Edin Kahrimanović, predstavnik Sindikata Državne agencije za istrage i zaštitu BiH (SIPA), koji kaže da, nažalost, u budžetu kakav je otišao u parlament nema povećanja njihovih plata.\nDušanka Majkić (SNSD), predsjedavajuća Komisije za finansije i budžet Doma naroda BiH, ističe da još nije vidjela prijedlog, ali da vjeruje kako budžet može biti usvojen u toku jula.\nPredrag Kožul (HDZ), predsjedavajući Komisije za finansije i budžet Predstavničkog doma BiH, rekao je da mu je drago što je Predsjedništvo riješilo problem budžeta i vjeruje da je moguće da se prijedlog nađe na dnevnom redu već 7. jula na sjednici ovog doma.\nDženan Đonlagić (DF), zamjenik predsjedavajućeg Komisije za finansije i budžet Predstavničkog doma BiH, ističe da ima prostora da se povećaju najniže plate policijskim službenicima i vojnicima, kao što je bilo i prošle godine.\nU četvrtak je Predsjedništvo BiH usvojilo Prijedlog zakona o budžetu institucija BiH i međunarodnih obaveza BiH za 2021. godinu.\nUkupni prihodi, primici i finansiranje institucija BiH u 2021. godini iznose 1.027.100.000 KM, što je povećanje za tri odsto u odnosu na budžet iz prethodne godine, dok servisiranje vanjskog duga BiH iznosi 843.905.504 KM i veće je za pet odsto u odnosu na budžet institucija BiH za 2020.godinu.\nPredsjedništvo BiH zaključkom je obavezalo Vijeće ministara da u roku od 30 dana pokrene proceduru povećanja najnižih plata za policijske službenike zaposlene u policijskim agencijama BiH i vojnicima u Oružanim snagama BiH.\nIz Parlamentarne skupštine BiH su potvrdili da je Prijedlog budžeta stigao i da će on, najvjerovatnije, biti uvršten na dnevni red sjednice zakazane za 7. juli.2021. godine.\nUkoliko budžet bude razmatran u redovnoj proceduri, s obzirom na to da se glasa u dva kruga i u jednom i u drugom domu parlamenta BiH, budžet koji je trebalo da bude usvojen početkom godine, bit će usvojen tek u avgustu.\nPrevious Post: BIHAMK savjetuje vozačima da na duži put kreću rano ujutro ili kasno popodne\nNext Post: Promovisan roman „Udbaš“ autora Zlatka Dukića


Marković (JS): Stranka Dragana Djilasa hoće da isprovocira nerede u gradovima Srbije\nBeta 20. avgusta 2021. 21:00\nPredsednik Skupštine Jagodine Dragan Marković Palma izjavio je da su danas tri aktivistkinje Stranke slobode i pravde (SSP) „vredjale i napale radnike Akva parka“ u tom gradu.\nMarković je u pisanoj izjavi naveo da je to „još jedan dokaz da stranka Dragana Djilasa ima samo jedan cilj, a to je da izazovu i isprovociraju nerede na ulicama gradova Srbije“.\n„U toj stranci se nalaze aktivisti koji imaju lekarske šifre o psihičkim problemima, u toj stranci se nalaze lopovi i kriminalci koji su osudjivani, u toj stranci se nalaze i lažovi i siledžije. I aktivisti takve partije u Jagodini dodju sa namerom da postave politički štand sa slikom sliledžije Dragana Djilasa, u trenutku kada se tu na tradiconalnoj manifestaciji nalazi 6.500 ljudi, sa svojim porodicama i decom koji su došli da uživaju u turističkim sadržajima Jagodine“, rekao je Marković.\nMarković, koji je i lider Jedinstvene Srbije (JS) i poslanik u Skupštini Srbije, rekao je da su članice SSP „radnici Akva parka sprečili u nameri da blate gradjane Jagodine“.\nZamenik predsednika SSP Borko Stefanović je ranije danas u pisanoj izjavi naveo da su radnici obezbedjenja Akva parka u Jagodini „verbalno i fizički napali“ tri članice SSP koje su želele da postave štand na javnoj površini.\nStefanović je naveo da su članice SSP pokušale da postave štand na javnoj površini „koji je prijavljen u skladu sa zakonom“, kao i da je „cela Srbija danas mogla da vidi kako grupa Palminih batinaša maltretira nekoliko žena“, što je, kako je dodao, pre nekoliko meseci doživela i potpredsednica SSP Marinika Tepić.\nStefanović je naveo da „ovakvo siledžijsko ponašanje nikoga ne čudi kada se zna da i pored svih dokaza tužilastvo i dalje ćuti o seksualnom zlostavljanju žena i maloletnih devojaka“ u Jagodini, ali i o povezanosti vrha srpskog režima sa klanom Veljka Belivuka.


Partizan prodao Rikarda za 3,6 miliona evra - BIGportal.ba\nPartizan prodao Rikarda za 3,6 miliona evra\n25 Jula, 2019 25 Jula, 2019 075\nNapadač sa Zelenortskih ostrva Rikardo Gomeš napustio je redove beogradskog Partizana i svoju karijeru nastaviće u Dubaiju. Šampion Dubaija Al Šarž platio Partizanu 3,6 miliona evra za usluge napadača Rikarda Gomeša, pa je i ta saga napokon dobila kraj, kako je saznao Telegraf. Klub iz Emirata je imao i olakšavajuću…\nNapadač sa Zelenortskih ostrva Rikardo Gomeš napustio je redove beogradskog Partizana i svoju karijeru nastaviće u Dubaiju.\nŠampion Dubaija Al Šarž platio Partizanu 3,6 miliona evra za usluge napadača Rikarda Gomeša, pa je i ta saga napokon dobila kraj, kako je saznao Telegraf.\nKlub iz Emirata je imao i olakšavajuću okolnost, pre nego što je stupio u kontakt sa Partizanom već je dogovorio lične uslove, odnosno platu sa Rikardom i njegovim agentom na godišnjem nivou i na taj način se praktično zaštitio od drugih klubova, obezbeđujući sebi mir u pregovorima sa crno-belima.\nPregovori između Partizana i Al Šarža su prilično dugo trajali, pošto su čelni ljudi šampiona Dubaija prvo podigli, pa posle spuštali svoju ponudu što je iritiralo kako beogradski klub, tako i samog napadača, ali je sve na kraju završeno na zadovoljstvo sve tri strane.\nRikardo Gomeš je u Humsku stigao bez obeštećenja, tako da je ovo definitivno jako dobar posao uprave Partizana.\nEksploziv zakačen na vozilo puno vladinih ljudi, poginulo petoro\nFilm o ženi koja je iz ustaških logora spasla 12.000 djece zaslužuje doživotne ovacije


Predsjednica Republike Srpske posjetila preduzeće “Agroflora” – Predsjednik Republike Srpske | Željka Cvijanović\nPredsjednica Republike Srpske posjetila preduzeće “Agroflora”\nPredsjednica Republike Srpske Željka Cvijanović posjetila je danas u Kozarskoj Dubici preduzeće “Agroflora”.\nPredsjednica Republike Srpske je navela da je ovo preduzeće posjetila da bi iskazala podršku domaćim privrednicima.\n“Znam koliko su oni važni i za opstanak naše privrede i da postoji dobra komunikacija sa institucijama na lokalnom i republičkom nivou”, dodala je predsjednica Cvijanović.\nPredsjednica Republike je ocijenila da je ohrabrujuće da je preduzeće “Agroflora” tokom kriznog perioda pandemije virusa korona zadržalo broj radnika, sve poslovne aktivnosti, te da ima namjeru da proširuje svoju djelatnost i povećava broj radnika.\nPredsjednica Cvijanović je navela da je informisana da u tom preduzeću rade i ljudi koji su prethodnih godina radili u Sloveniji, a koji su željeli da se vrate i dobili su siguran posao u ovoj fabrici.\n“Sarađivaćemo jer ovo je dobro i perspektivno mjesto i ono svakako znači mnogo za Kozarsku Dubicu, ali i za ukupnu privrednu sliku u Republici Srpskoj. Zadovoljna sam što vidim ovu posvećenost, predanost i namjeru da se predano radi u narednom periodu kako bi broj radnika bio veći. To će se sigurno desiti veoma brzo”, zaključila je predsjednica Cvijanović.


Odluka Kosova o priznavanju ADR certifikata ostaje na snazi\nKosovsko Ministarstvo trgovine i industrije saopštilo je da odluka Vlade Kosova o priznavanju ADR certifikata (dokument za vozače koji transportuju opasne produkte) između Kosova i Srbije ostaje na snazi sve do postizanja dogovora o recipročnom priznanju uz posredstvo EU.\nDodaje se kako spekulacije da je ministarstvo povuklo odluku nisu tačne.\n“Želimo da naglasimo spremnost Vlade Kosova za pronalazak rješenja bilateralnim problemima, a putem dijaloga, te pozivamo još jednom srpske vlasti da razmisle o ovoj situaciji kako bi se postigao sporazum o recipročnom priznanju ADR certifikata, čime će se ukloniti nepotrebna trgovinska barijera i omogućiti slobodno kreanje robe i ljudi”, navodi se.\nMinistarstvo trgovine i industrije donijelo je odluku o uvođenju recipročnih mjera Srbiji 21. marta, čime je kosovskoj carini naloženo da ne prizna srpske ADR certifikate, čime je Srbija spriječena da na Kosovo izvozi naftu i gas.\nU Ministarstvu trgovine i industrije Kosova kažu da je do takve odluke došlo poslije niza pokušaja Vlade Kosova da pronađe rješenje tom pitanju kroz dijalog u Briselu.


Kia najavila novu fabriku lakih komercijalnih vozila - KAMIONI.NET\nKia najavila novu fabriku lakih komercijalnih vozila\nProšlog meseca Kia Corporation je medijima prosledila saopštenje da će u skoroj budućnosti sagraditi i opremiti potpuno novi visokotehnološki pametni proizvodni pogon namenjen proizvodnji električnih komercijalnih (namenskih) vozila. Gradnja pogona bi trebalo da počne u prvoj polovini 2023, a proizvodnja u drugoj polovini 2025. godine.\nInteligentno novo proizvodno središte za vozila ove kategorije bi trebalo da bude izgrađeno unutar postojećeg Kijinog proizvodnog pogona u južnokorejskom gradu Hwaseong. U fabrici će bi u prvoj fazi trebalo da se proizvodi oko 100.000 vozila godišnje, s mogućnošću povećanja na 150.000 vozila godišnje, u skladu s tržištim zahtevima.\n“Ovaj namenski objekat za laka komercijalna vozila je jedan od glavnih stubova naše strategije Plan S s kojim Kia želi da stekne vodeći položaj na svetskom tržištu,” izjavio je Ho Sung Song, predsednik i izvršni direktor Kia Corporation. “Na početku ćemo istraživati nova tržišta s nekim varijantama novih modela, a nakon toga postepeno širiti svoju prisutnost na globalnim tržištima s namenskim vozilima koja uključuju tehnologije autonomne vožnje.”\nKijin prodor u sektor lakih komercijalnih vozila je ključni korak strategije Plan S s kojom Kia želi da postane globalni lider u održivoj mobilnosti. U kombinaciji s tehnologijom autonomne vožnje, nova namenska vozila bi trebalo da predstavljaju revolucionarna prevozna sredstva koja dodatno doprinose napretku društva.\nPlanirano je da nova fabrika primeni najsavremenije procese automatizacije u kombinaciji s naprednim tehnologijama koje smanjuju ugljične emisije tokom procesa proizvodnje. Pogon bi trebalo da bude opremljen i ekološki prihvatljivijim bojenjem i energetski štedljivim uređajima koji dodatno smanjuju uticaj na životnu sredinu.\nObjekat bi trebalo da ima i pionirski, pametan proizvodni ekosistem E-FOREST koji povezuje podatke i robotske tehnologije. E-FOREST je naziv Kijinog novog pametnog fabričkog ekosistema čiji je cilj da se postignu inovacije u proizvodnim sistemima s organskim povezivanjem svega kako bi se ostvarile koristi za kupce vozila svih kategorija. “E” označava napredak u celoj industriji mobilnosti u efikasnosti i ekonomičnosti. Takođe, materijalizuje ambicije u dostizanju vrhunskih inovacija u svim fazama proizvodnje, s povezivanjem elemenata kao što su veštačka inteligencija, robotska tehnologija i informaciono-komunikacione tehnologije (IKT) kako bi klijentima pružali najbolje proizvode. Ime „Forest“ (šuma) odnosi se na ekosistem koji usklađuje sve te elemente kako bi delovali kao jedno.\nKada novi pogon počne s radom, u njemu će Kia proizvoditi srednje veliko lako komercijalno vozilo koje će biti prvo Kijino vozilo ove kategorije. Trebalo bi da bude zasnovano na Kijinoj skateboard platformi ‘eS’ koja je specijalno razvijena upravo za laka privredna vozila. Nova platforma se može prilagođavati različitim dimenzijama modela kao odgovor na različite zahteve klijenata. Nakon predstavljanja modela s kodnim imenom SW, Kia će ponudi proširiti na laka komercijalna vozila mikro dimenzija s autonomnim upravljanjem namenjena za opštu logistiku, prevoz sveže hrane, shuttle prevoze, a kasnije i na veća komercijalna vozila koji se mogu koristiti kao mobilne kancelarije ili prodavnice. Svi modeli bi trebalo da budu opremljeni funkcijom OTA (Over the Air) – nadgrađenomu bežičnom programskom opremom vozila za funkcionisanje u realnom vremenu, što će smanjiti troškove vlasništva i pojednostaviti upotrebu.\nAutomobilska grupacija Hyundai Motor Group, koju čine Kia, Hyundai Motor Company i Genesis, namerava da do 2030. širom sveta proda 3,23 miliona električnih vozila godišnje čime bi ostvarila 12 odsto tržišnog udela na globalnom tržištu električnih vozila. Grupacija navodi da bi time postala jedan od glavnih aktera na svetskom tržištu električnih vozila sa izuzetnim performansama i vrednošću koja premašuje konkurenciju. U prvom kvartalu 2022. Grupacija je prodala 76.801 električno vozilo, što je 73 odsto više u odnosu na isti period prošle godine.\nIzvor: KMAG d.o.o.\nTags: Hyundai Motor Group, KIA Corporation\nKAMIONI.NET > Laka komercijalna vozila > Kia najavila novu fabriku lakih komercijalnih vozila


19.01.2022 12:34 Autor: Raport.ba\nNakon što je sarajevski kantonalni odbor SDA pozvao na smjenu premijera KS Edina Forte, odgovorili su im iz kantonalnog odbora Naše stranke u Sarajevu.\n“Poziv SDA na smjenu Edina Forte s pozicije premijera Kantona Sarajevo još jedan je uzaludan pokušaj skretanja pažnje s afere Respiratori čiji je glavni akter njihov Fadil Novalić, koji je i danas, umjesto da bude na poslu, na suđenju. I ne samo te afere. U stvarnosti se ne može desiti ništa što može nadmašiti štetu koju je SDA nanijela Bosni i Hercegovini i njenim građanima u vrijeme pandemije, pa su zbog tog prisiljeni izmišljati. Međutim, u SDA očigledno nemaju dovoljno mašte jer sve što su naveli kao razlog za smjenu Forte lako je demantirati.\nPROČITAJTE Susret sa međunarodnim zvaničnicima - Vlada KS fokusirana na rad i dobrobit građana\nGrađanima, s druge strane, poručujemo: Imajte povjerenja u Fortinu vladu, prijavljujte i tražite sve što smatrate da će vam olakšati pandemijski period. Kritikujte nas vi kad god za kritiku imate argumente, ne dopustite da prostor kritike na naš račun, a u vaše ime, uzurpiraju oni koji su učinili sve da odete odavde, a da vi koji odlučite ostati živite najlošije u Evropi. I ne zaboravite, od oktobra će biti bolje”, navodi se u saopđenju Naše stranke.\nTagovi: Edin Forto KO SDA Sarajevo Naša stranka SDA Vlada KS\nČović ponavlja kao papagaj da nema uvjeta za izbore. Odgovorio i Izetbegoviću: Ako ja želim Komšića, on želi Herceg-Bosnu\nVranić: "U Skupštini KS kao i obično SDA korida. Pjena na ustima, gibet, laži, kao društvo iz Pinkove Zadruge"\nVlada KS kulturnim ustanovama od državnog značaja dodjeljuje 953.000 KM


Građanske Inicijative | Policija: Primena sile\n20 Feb Policija: Primena sile\nKao što možda znaš iz iskustva, službenici policije su ovlašćeni da upotrebe silu kada je to neophodno. U takvim situacijama mogu da koriste, policijskim rečnikom rečeno, različita “sredstva prinude” — fizičku snagu, pendrek, suzavac, elektrošoker i vatreno oružje, a na javnim skupovima i posebna “sredstva” za grupe — vodene topove i specijalna vozila. Međutim, postoje ograničenja: silu smeju da upotrebljavaju samo u službene, ne i u privatne svrhe, a sredstva prinude moraju da primenjuju postupno — od najblažeg ka najrepresivnijem — i prethodno moraju da te upozore, ako je to moguće. Ako postupi u granicama svojih ovlašćenja, policajac ne može da odgovara ni krivično, ni disciplinski, ni za naknadu štete.\nObaveze policajca kada primenjuje silu\nAko je to moguće, i ako to ne bi ugrozilo izvršenje zadatka, policajac mora da te upozori pre nego što na tebi na bilo koji način primeni silu. Ovo važi podjednako i kada puca iz pištolja, i kada te samo vuče za rukav ili udara pesnicom.\nTakođe, mora da vodi računa o tome da radi samo ono što je neophodno. Prvo mora da proba lakšim, pa onda težim “sredstvom prinude”. To znači da, kada, recimo, neko pruža otpor hapšenju, policajac prvo treba da pokuša da ga savlada sopstvenom snagom, pre nego što se dohvati službene palice ili suzavca, dok vatreno oružje sme da upotrebi samo ukoliko je to neophodno da bi zaštitio svoj ili život trećeg lica.\nOsobi na kojoj primeni silu policajac mora odmah da obezbedi medicinsku pomoć, i da obavesti njegove najbliže. Pomoć moraju da ponude i ako osoba na kojoj je primenjena sila nema vidljive povrede, a ako je neko prvo odbio pomoć, a potom je ipak zatražio, svakako moraju da mu pomognu.\nO svakoj primeni sile policijski službenik mora što pre da obavesti svoje pretpostavljene. Ima obavezu da podnese pisani izveštaj svom šefu, nakasnije za dvadeset četiri sata, u navodi koje je sredstvo upotrebio, protiv koga, iz kog razloga, kao i sve druge činjenice od značaja. Njegov neposredni starešina ili posebna komisija na osnovu tog izveštaja predlažu direktoru policije šta da preduzme ako je upotreba sile bila neopravdana.\nFizička snaga i službena palica\nKako bi odbio napad na sebe ili nekog drugog, ili savladao otpor lica koje remeti javni red i mir, koje treba da dovede ili zadrži, policajac može da upotrebi fizičku snagu — svoje ruke i noge, bez ikakvog oružja — ili službenu palicu, poznatu kao “pendrek”. Palica se upotrebljava tek ako fizička snaga ne urodi plodom.\nU policijskom rečniku napad nije samo ponašanje koje ima za cilj da se neko povredi ili ubije, već i pokušaj da se nasilno uđe negde gde je ulaz zabranjen, ili da se policajac omete ili spreči u izvršenju zadatka.\nTakođe, otpor može da bude aktivan i pasivan. Oglušivanje o datu naredbu, klečanje, sedenje ili ležanje se smatra pasivnim otporom. Zaklanjanje, držanje za drugu osobu ili predmet, pretnja da će se neko napasti ili slično predstavlja aktivni otpor.\nAko nema drugog načina da se ono savlada, palica može da se upotrebi i protiv lica koje pruža samo pasivni otpor.\nPored pendreka, policijski službenici kao deo opreme imaju i suzavac. Mogu da ga koriste po sopstvenoj proceni, u situacijama u kojima se lakša sredstva pokažu kao nedovoljna. Pravilnik kojim se propisuje koja sredstva policajci smeju da upotrebljavaju, i kako, ih obavezuje da u slučaju suzavca to čine “prema uputstvu proizvođača.”\nZakon policajcima dozvoljava da se služe i drugim hemijskim sredstvima, uz odobrenje direktora ili ovlašćenog starešine, ili u ekstremnim situacijama — kao što su na primer teroristički napad ili ugrožavanje života. Pored hemijskih, policija može da koristi takozvana “elektromagnetna sredstva za onesposobljavanje” — elektrošoker (poznatiji kao “tejzer”) i elektro, odnosno “šok” palicu. Zbog toga koliko su ovi uređaji opasni, njihova primena je ograničena kada su u pitanju određene kategorije ljudi, kao što su srčani bolesnici, trudnice i mentalno oboleli. Međutim, ovo ne znači da je prema njima apsolutno zabranjena upotreba ovih sredstava, već samo da mora da se ograniči na najkraće moguće vreme. Elektromagnetna sredstva nikada ne smeju da se koriste na osobama koje voze, i u drugim slučajevima gde bi prekidom nečije radnje nastala opasnost po druga lica.\nAko smatra da je neophodno da ti ograniči kretanje, policajac može da te veže, naročito ruke i noge. Ima obavezu da to bude na način kojim ti ne nanosi “nepotrebne” telesne povrede. Može da veže više lica zajedno, ali ne ako su različitog pola.\nVatreno oružje predstavlja krajnje sredstvo prinude. Tačno su propisani slučajevi kada policajac može, a kada ne može, da ga iskoristi. Propisano je i to da lice na koje namerava da puca prethodno mora da upozori, i da ne sme ni da nišani ni na koga sem na onog protiv koga oružje planira da ga upotrebi.\nPolicijski službenik može da upotrebi vatreno oružje samo onda kada je to neophodno da bi se od napada zaštitio njegov ili nečiji drugi život, ili da se zaštiti objekat ili osoba koju obezbeđuje. Može da puca i ako je to neophodno da se spreči bekstvo osobe zatečene u izvršenju naročito teškog krivičnog dela, ili za koju je zbog takvog dela izdat nalog za lišenje slobode. Sme da ga upotrebi i kako bi sprečio bekstvo lica koje je već po zakonu lišeno slobode.\nNije dozvoljeno upotrebljavati vatreno oružje kada se time dovodi u opasnost bilo ko sem osobe na koju policajac opravdano namerava da puca. Na primer, ako begunac beži prema nekoj grupi ljudi, pa može biti pogođen neko iz te grupe, policajac ne sme da upotrebi oružje. Ne sme da puca na maloletnika, osim u slučaju kada je to jedini način za odbranu od neposrednog napada ili opasnosti.\nPrimena sile nad grupom\nU kontekstu protesta, policija ima ovlašćenje da grupi koja se protivpravno okupila i ponaša se tako da bi mogla da izazove nasilje naredi da se raziđe. Ako ne poslušaju, može da primeni sredstva prinude, ali samo po naređenju načelnika područne policijske uprave ili nekoga koga on ovlasti.\nPored svih sredstava koja mogu da se koriste i na pojedincima — fizička snaga, palica, suzavac — policija ima i neka koja su posebno namenjena za potiskivanje i kontrolu mase, a to su specijalna vozila i vodeni topovi.\nKada je to neophodno, ova sredstva mogu da se koriste da bi se masa ljudi potisnula, usmerila ili prisilila da se raziđe, i radi uskraćivanja pristupa nekom prostoru. Ipak, policajci ova sredstva moraju da koriste pažljivo — recimo, kada koriste vodene topove, ne smeju mlaz direktno da upiru prema ljudima na način na koji im se mogu ugroziti život i bezbednost.


Tanjug 22. juna 2022. 14:45\nTORNIK – Na Torniku je danas zvanično otvorena letnja turistička sezona bez pokretanja šestosedne žičare zbog loših vremenskih uslova, dok su adrenalinski sadržaji, kao što su bob na šinama i avantura park danas besplatni.\nTokom leta posetiocima su na Torniku dostupne i staze za planinski bicikizama, a iz Skijališta Srbije očekuju dobru šezonu podsećajući da je žičara prošle godine ostvarila 16.000 vožnji.\n“Očekujemo da će i ovo leto biti uspešno i posećeno s obzirom na to da imamo odlične sadržaje, a biće odobravani i vikend popusti kao i prethodnih godina”, rekla je Ana Jovanović iz Skijališta Srbije.\nDo Tornika se stiže i Gold gondolom koja je ove nedelje počela da radi nakon mesec i po dana rekonstrukcije mreže i letnju sezonu dočekala s ukupno 72 kabine.\nZbog ukidanja epidemioloških mera njihov kapacitet vraćen je na predviđenih 10 osoba i radiće svakim danom od 11 do 16 časova, a od jula će raditi od devet časova do kasnih večernjih sati.\n“Kako bi ponudili što vise sadržaja za turiste koji bi da posete i centar i Tornik organizovaćemo i večernje vožnje”, navela je direktorka Gold gondole Bojana Božanić.\nZlatibor je spreman za letnju sezonu i pored dosadašnjih sadržaja za posetioce svih uzrasta, ukoro će i Zlatiborsko jezero osvanuti u novom ruhu.\n“Jezero će dobiti potpuno novi sjaj, jer u narednom periodu očekujemo puštanje fontane sa vodoskocima od 25 metara, sa svetlosnim i muzičkim efektima, kao i mogćnost porojekcije na vodenoj pari”, najavila je Katarina Čubrak iz Turističke organizacije Zlatibor.


Skupština Zeničko-dobojskog kantona /ZDK/ odgodila je na današnjoj sjednici izjašnjavanje o radu Uprave za inspekcijske poslove za prošlu godinu, nakon što je premijer Fikret Plevljak najavio održavanje tematske sjednice Vlade oko ove problematike.\nDirektorica Uprave Mirsada Silajdžić ukazala je na otežan rad inspekcija zbog neadekvatnih zakonskih rješenja, preklapanja nadležnosti različitih nivoa vlasti, te nepopunjenosti inspekcija, kao i nedovoljnog broja vozila.\nU raspravi je istaknuto da je neophodan inspektor iz oblasti zdravstva i ekologije.\nPoslanik SDP-a Mehmed Bradarić najavio je da će se o navodima kako neki inspektori uzimaju novac očitovati i Komisija za suzbijanje korupcije.\nU prvom dijelu Skupštine usvojen je Prijedlog zakona o inspekcijama ZDK, te po skraćenom postupku Prijedlog Zakona o izmjenama i dopunama Zakona o kantonalnoj Upravi civilne zaštite i Prijedlog Zakona o izmjenama i dopunama Zakona o nadležnostima kantonalnih organa ZDK u oblasti zaštite i spašavanja ljudi i materijalnih dobara od prirodnih i drugih nesreća.\nPrihvaćen je i Izvještaj o izvršenju kantonalnog budžeta za prošlu godinu, a kasno popodne na razmatranju je više Informacija među kojima su i o stanju bezbjednosti na području ovog kantona za 2010. godinu, o dostignutom stanju u oblastima raseljenih lica i povratnika, o stanju institucija kulture, te o stanju priprema za zaštitu i spašavanje ljudi i materijalnih dobara od prirodnih i drugih nesreća sa mjerama za organizovanje, razvoj i jačanje civilne zaštite u ZDK.


Komesar Han danas u Beogradu\nKomesar za evropsku politiku susjedstva i pregovore o proširenju Johanes Han posjetit će danas Beograd, gdje će razgovarati o aktuelnoj izbjegličkoj krizi i izraziti solidarnost Evropske unije prema Srbiji, saopćila je Delegacija Evropske unije u Srbiji.\nHan je uoči posjete izjavio da je “zahvalan Srbiji što se odnosi profesionalno i odlučno u postupanju sa izbjegličkom krizom i što izbjeglicama obezbjeđuje pristojne uslove za život u skladu sa međunarodnim standardima”.\n“Evropska unija je uz Srbiju u ovoj sveevropskoj krizi, koja može biti riješena jedino zajedničkim pristupom. Ove nedjelje je najavljeno obezbjeđivanje dodatnih 17 miliona eura, kao podrška naporima Srbije i Bivše jugoslovenske republike Makedonije u rješavanju izbjegličke krize”, rekao je Han.\nHan će se susresti sa premijerom Aleksandrom Vučićem, ministrom unutrašnjih poslova Nebojšom Stefanovićem, ministrom za rad, zapošljavanje, boračka i socijalna pitanja Aleksandrom Vulinom i ministricom zaduženom za evrointegracije Jadrankom Joksimović.\nTakođer, Han će se sastati sa predstavnicima nevladinih organizacija, a posjetit će i Centar za pomoć izbjeglicama u Šidu.


Sastanak predstavnika Agencije i Ambasade SAD\nDirektor Agencije Sreten Radonjić upoznao je ambasadorku Uehara sa ključnim rezultatima Agencije u 2017. i glavnim prioritetima rada u ovoj godini. On je izrazio zahvalnost za podršku Ambasade u jačanju kapaciteta ove institucije kroz obezbjeđenje ekspertske i drugih oblika podrške u različitim segmentima rada ovog organa.\nPosjeta ambasadorke SAD Agenciji za sprječavanje korupcije\nDirektor Agencije za sprječavanje korupcije g. Sreten Radonjić sastao se sa ambasadorkom SAD u Crnoj Gori NJ.E. gđom Margaret En Ueharom. Tema sastanka je bilo zvanično uručenje donacije Ambasade SAD-a u hardverskoj opremi za potrebe Agencije, vrijedne oko 40.000€.\nTa donacija će doprinijeti daljem unaprjeđenju hardverske infrastrukture za potrebe rada informacionog sistema Agencije, nivoa bezbjednosti informacionog sistema, kao i nivoa transparentnosti i interakcije sa građanima. Donacijom će, takođe, biti unaprijeđen rad Agencije u svim organizacionim jedinicima, posebno u oblasti informacionih tehnologija, kontrole finansiranja političkih subjekata i izbornih kampanja i prevencije korupcije.\nNa sastanku je, kao posebno značajna, istaknuta podrška koju Ambasada SAD pruža Agenciji na polju informacionih tehnologija, imajući u vidu da je Ambasada u toku 2015. i 2016. godine donirala informatičku platformu za razmjenu podataka Agencije sa drugim državnim organima, koja danas predstavlja jedan od najvažnijih alata za potrebe kontrole imovine i prihoda javnih funkcionera.\nTakođe, na sastanku je načelnik Odsjeka za informacione tehnologije g. Dušan Polović prezentovao značaj donacije za informacioni sistem Agencije, nakon čega su direktor Radonjić i ambasadorka Uehara, sa saradnicima, razgovarali o modalitetima buduće saradnje Agencije i Ambasade SAD-a, kako bi se i u narednom periodu kroz dalje zajedničke aktivnosti, unaprijedila efikasnost rada i podigao stepen prevencije korupcije na još veći nivo, a dogovorena je i konkretna ekspertska podrška Agenciji na planu daljeg jačanja transparentnosti rada ove institucije.


Fushimi Inari Taisha je drevni Shinto hram bogu pirinča, Inari, kog obožavaju trgovci i proizvođači zarad bogatstva i prosperiteta. Kaže se da će oni koji poklanjaju torii (tradicionalna japaska kapija) biti uspešni u svojim poslovnim poduhvatima. Čak i ako više volite da sami stvarate svoju sreću i preskočite prinošenje poklona, hram je i dalje prelepo mesto koje vredi posetiti. Staza nas vodi do zapanjujućih Inari planina, koje se smatraju delom hrama i privlače strane planinare svake godine. Ovo mesto ima hiljade torii kapija i kapija pomorandži, svaka od njih nosi ime svog donora i datum kada je donacija napravljena. Trenutno, cena jedne kapije ide od 400.000 jena do 1.000.000 jena.\nLuang Prabang, grad u severnom delu Laosa koji je nazvan po poznatoj slici Bude iz Kambodže, pun je hramova i manastira. Legenda kaže da je Buda ovde odmarao par dana u toku svojih putovanja, predvideći da će grad jednog dana bii komandujuća i bogata prestonica. I, zamislite, do 13-tog veka pre nove ere, nakon što im se sam Buda nasmešio, Luang Prabang zaista postaje moćna kraljevina u Lan Xangu. Kao deo nasledstva UNESCO-a, Luang Prabang, na svojoj prvobitnoj lokaciji na Putu Svile, je neverovatan deo istorije prosperiteta Laosa i Azije.


Nešić povodom smjene Rešićeve: Ovo je posljednja koju ćemo prihvatiti - Banjaluka Live - Najnovija dešavanja\nPredsjedništvo Demokratskog narodnog saveza (DNS) jednoglasno je zaključilo da za smjenu Lejle Rešić, koja je odlično radila svoj posao u tri saziva Vlade Republike Srpske, nije postojao ni jedan razlog, saopšteno je iz ove partije.\nIz DNS- su takođe naveli da je smjena Lejle Rešić, ministra uprave i lokalne samouprave Republike Srpske posljednja smjena kadrova DNS-a koju će prihvatiti.\n– Ako ćemo politiku, odnose u koaliciji i vođenje Republike Srpske svesti na osvetu, onda tu nema sreće ni za koga. Ni za Srpsku, ni za njene građane! Ako je razlog za smjenu ministra gubitak vlasti u jednom gradu, o kakvom demokratskom društvu mi uopšte govorimo? Ova odluka je izraz slabosti SNSD-a, a ne naše slabosti! – navodi se u saopštenju koje je potpisao Nenad Nešić, predsjednik DNS-a.\nPodsjećamo, Lejla Rešić, ministar uprave i lokalne samouprave Republike Srpske smijenjena je na današnjoj sjednici Vlade Republike Srpske.\nNešić danas ranije za “Nezavisne” da stranka još nije odlučila ko će Rešićevu zamijeniti na poziciji ministra u Vladi RS.\nNakon današnje smjene Rešićeve DNS je zatražio sastanak sa rukovodstvom SNSD-a.\nĐokić: Bivši socijalisti doživljavaju vlast kao plijen!\nGrupa bivših članova Socijalističke partije (SP), koja je formirala Nezavisni klub poslanika u Narodnoj skupštini Republike Srpske, zahtjevom da preuzme…


Francuska pozvala svoje građane da odmah napuste Avganistan: Više neće moći da garantuje bezbednu evakuaciju - 24sedam Francuska pozvala svoje građane da odmah napuste Avganistan: Više neće moći da garantuje bezbednu evakuaciju - 24sedam\nFrancuska pozvala svoje građane da odmah napuste Avganistan: Više neće moći da garantuje bezbednu evakuaciju\nTakođe se dodaje da Francuska, posle letova u subotu, više neće moći da garantuje bezbednu evakuaciju\nFrancuska ambasada u Kabulu objavila je poruku u kojoj poziva “sve pripadnike francuske zajednice” u Avganistanu da odu, ukazujući na “razvoj bezbednosne situacije u toj zemlji” i “perspektivu” u kojoj će se uskoro naći Avganistan.\nUznemirujući snimci: Talibani pogubili 22 avganistanska komandosa i vikali “Alahu akbar” (VIDEO)\nU tekstu se navodi više detalja.\nTakođe se dodaje da Francuska, posle letova u subotu, više neće moći da garantuje bezbednu evakuaciju.\nPoruka je objavljena u vreme kada Amerikanci završavaju svoj 20 godina dugi rat u Avganistanu, dok su se ostale zemlje NATO-a odatle već povukle.\nTalibani upozorili Tursku: Islamski Emirati Avganistana zauzeće neprijateljski stav\nAP dodaje da talibani preuzimaju kontrolu nad velikim delovima zemlje, i podseća da je odlazeći komandant američkih snaga u Avganistanu ranije upozorio da rastuće nasilje ozbiljno narušava šanse te zemlje da mirno okonča decenije ratnog stanja.\nPao nakon pljačke: Uz pretnju pištoljem oteo 2,7 miliona dinara iz pošte na Voždovcu!\nTropska ostrva u Nemačkoj: U bivšem vojnom hangaru je napravljen najveći vodeni park na svetu\n#Avganistan #Evakuacija #Francuska #Građani #Kabul


Nakon uvođenja sankcija Rusiji u IT industriji, okrenuli su se domaćem proizvodu. Rusi su napravili operativni sistem umesto Windowsa.\nOperativni sistem ROSA Chrome, je Linux distribucija potpuno prilagođena očekivanjima korisnika u zamenu za Windows operativne sisteme.\nSistem postoji u desktop i server varijanti, pogodan je za sve vrste poslova i što je najbitnije mnogo je bezbedniji za korisnika nego Windows OS.\nRuski operativni sistem ROSA „CHROME“ je optimalno rešenje za zamenu MS Windows-a, jer:\nKompanija NTC IT ROSA proizvela je sopstvenu distribuciju Operativnog Sistema ROSA Chrome.\nTo znači da sistem koristi poslednju ažuriranu verziju Kernela i platforme Java, gde su sve komponente kompatibilne jedna sa drugom i gde je urađeno komplet testiranje na ovo rešenje.\nSva prava unutrašnja i spoljašnja, kao i prava na operativni sistem zadržava kompanija NTC IT ROSA.\nNTC IT ROSA je razvila svoj softverski repozitorijum koji sadrži sve, izvorni kod Kernela i komponenti Operativnog Sistema.\nOperativni sistem ROSA Chrome je softver otvorenog koda, tako da klijenti i progmraeri trećih strana u svako doba mogu da koriste sve potrebne komponente i kodove koji su sažeti u jedan repozitorijum, a ne na različitim serverima ili da kodovi podležu različitim grupama programera.\nOperativni sistem ROSA Chrome je bezbedan OS, koji ne sadrži markere i nedeklarisane karakteristike, tako da je svaka komponenta testirana tokom sklapanja distribucije.\nIstovremeno, ažuriranja softvera se rade na nivou čitavog kompleta za distribuciju OS-a u celini, a ne pojedinačnih komponenti koje su isključene sa udaljenih servera za ažuriranje. Svi serverski kapaciteti koje koristi kompanija IT ROSA u razvoju i distribuciji softvera nalaze se u Rusiji.\nKompanije „NTC IT ROSA“ napravila je sopstveno okruženje za razvoj i izgradnju softverskih proizvoda za Linux OS i kreiranje distribucija na osnovu njih sa pogodnim grafičkim interfejsom (slično GitHub-u).\nPodrška za OS ROSA „CHROME“ se sprovodi u okviru sopstvene tehničke politike kompanije „NTC IT ROSA“. To znači da će, ako je potrebno, programeri kompanije izvršiti korekcije ne samo pojedinačnih paketa i komponenti, već i jezgra OS, te tako će zameniti OS komponente drugim ili će se vratiti na prethodne verzije softverskih paketa.\nFleksibilna tehnička politika kompanije omogućava promenu sastava distributivnog kompleta OS prema individualnim zahtevima korisnika.\nPoznavanje i upravljanje arhitekturom operativnog sistema u celini omogućava stručnjacima „STC IT ROSA“ da pruže tehničku podršku korisnicima 24/7 i izvrše izmene softverskih proizvoda u najkraćem mogućem roku.\nOperativni sistem ROSA „CHROME“ dostupan je u desktop i serverskoj verziji.\nOS ROSA „CHROME“ se pokreće i radi na procesorima k86 i ARM arhitekture.\nOS ROSA „CHROME“ je kompatibilan sa proizvodima i rešenjima mnogih domaćih i stranih proizvođača softvera i hardvera.\nPartneri „NTC IT ROSA“ – dileri, distributeri i sistem integratori – su zastupljeni u svim regionima Ruske Federacije.\nFleksibilni uslovi licenciranja koje nudi „NTC IT ROSA“ čine jednostavan i praktičan OS ROSA „CHROME“ dostupnim za korišćenje preduzećima i organizacijama bilo koje veličine i vrste delatnosti.\nOS ROSA „CHROME“ je uvršten u jedinstveni registar ruskog softvera Ministarstva digitalnog razvoja, komunikacija i masovnih medija Ruske Federacije pod brojem 1607.


(FOTO) POGLEDAJTE: Kako sada izgleda čuveni Boris Radovanović Ginis | NSU\nKultura Novosadske priče (FOTO) POGLEDAJTE: Kako sada izgleda čuveni Boris Radovanović Ginis\n(FOTO) POGLEDAJTE: Kako sada izgleda čuveni Boris Radovanović Ginis\nRobert Getel RAS Srbija\nGinis ni danas nije bio u stanju da iznese odbranu, pošto mu se, kako je rekao, “tresu ruke i nema vazduha”.\nOn je sudiji kazao da ga u beogradskom zatvoru, gde je premešten iz Novog Sada pre desetak dana, nije posetio veštak iz oblasti kardiologije koji je trebalo da utvrdi njegovo stanje, pošto mu je na prošlom ročištu pozlilo u sudnici.\nSud je obećao da će urgirati i za psihijatrijsko veštačenje, a sve kako bi se utvrdilo da li je Radovanović sposoban da prati suđenje.\nKako je sam Radovanović rekao , dok je bio u bekstvu, bio je zdrav.\n“Sada je bolje nego prošli put, ali nemam koncentraciju da iznesem obranu. Četiri meseca sam bio u rupi dva sa dva, a pre hapšenja nisam imao problema” – rekao je Radovanović.


PREDSEDNIK OPŠTINE U POSETI CRVENOM KRSTU : Srbobran.net web portal\nPREDSEDNIK OPŠTINE U POSETI CRVENOM KRSTU\nPredsednik opštine, Radivoj Debeljački sa svojim najbližim saradnicima posetio je danas opštinsku organzaciju Crvenog krsta. Dočekali su ih Goran Radovanović, sekretar i volonteri ove značajne organizacije.\nPodsetićemo, u maju se obeležava Nedelja Crvenog krsta, tako da se ova poseta može posmatrati i u tom svetlu. Debeljački sa saradnicima osim prostorija obišao je da vidi i novoformirani magacin u Zmaj Jovinoj ulici.\n- Veoma mi je drago da postoji dobra komunikacija i saradnja naše opštine i jedne ovako važne i za naše građane značajne organizacije, koja pre svega ima jedan, veoma ozbiljan, humanitarni karakter. Saradnja koju imamo je pre svega važna kako bi smo na adekvatan način odgovorili potrebama građana, pogotovo našim sugrađanima koji su egzistencijalno ugroženi. Crveni krst su naše oči i uši na terenu i njihov zadatak, koji oni uspešno obavljaju, je da prepoznaju ljude koji imaju tu vrstu potrebe i kojima je pomoć najpotrebnija, rekao je Debeljački i dodao:\n- Ono što je najvažnije, a gde se Crveni krst pokazao kao naš izuzetan partner je funkcionisanje Narodne kuhinje. Za tu namenu je opština ove godine u budžetu izdvojila 3.440.000 dinara. Razlika koju smo napravili u odnosu na dosadašnji period je da će Narodna kuhinja trajati devet meseci. Pored ovoga opština izdvaja za tekuće potrebe funkcioniranja Crvenog krsta oko 1.5 miliona dinara.\nZahvalnost na poseti je izrazio sekretar lokalne organizaciji Crvenog krsta, Goran Radovanović. On je pozvao potencijalne donatore da ukoliko mogu pomognu rad Narodne kuhinje.\n- Svaki vid pomoći Narodnoj kuhinji je dobrodošao, kazao je Radovanović i s obzirom da se na funkciji sekretara nalazi tek tri meseca on se zahvalio svim saradnicima na pomoći, kao i svom predhodniku Zoltanu Bergelu koji je u međuvremenu preminuo.\nPredsednik opštine je tokom ove posete, takođe iskoristio priliku da pomene Bergela i da mu se javno na ovaj način zahvali. On je kazao da je Bergel iza sebe ostavio dubok trag u Crvenom krstu i da njegova posvećenost humanitarnom radu neće biti zaboravljena.\nPostavio: Administrator dana 2021.05.24


Novi lider EPP-a: Tusk kreće u borbu protiv populista | Evropa | Al Jazeera Balkans\nU Zagrebu Tusk nije imenovao Orbana, no rekao je da je 'mainstream' skupina konzervativnih stranaka odlučna suprotstaviti se manipulativnom populizmuEPA\nPredsjednik Evropskog vijeća na odlasku Donald Tusk novi je predsjednik Evropske narodne stranke (EPP), odlučili su u srijedu u Zagrebu zastupnici ove grupacije, kojima je Tusk obećao da će se boriti protiv populista.\nZa Tuska je bio 491, a protiv 37 zastupnika na kongresu saveza evropskih demokršćanskih stranaka, javila je Hina.\nPrvi čelnik EPP-a iz srednje i istočne Evrope zamijenit će Francuza Josepha Daula, koji je stranku vodio od kraja 2013. godine.\nTusk (62) bio je jedini kandidat za novog čelnika krovne evropske stranke desnog centra i najjače grupe u Evropskom parlamentu.\nKrajem novembra Tusku ističe mandat predsjednika Evropskog vijeća, na koji je izabran 2014. i 2017. godine.\nNajbrojnija grupa u Evropskom parlamentu\n"Bolje biti predsjednik EPP-a nego bivši predsjednik Evropskog vijeća", rekao je u šali Tusk nakon objave rezultata.\nRanije u srijedu je izjavio da mu je dosta biti prvi evropski birokrata i da kreće u borbu za birače protiv populista.\n"Na jednoj su strani stranke neodgovornog populizma, a na drugoj naša stranka odgovorne popularnosti. Spreman sam za borbu, nadam se da ste spremni i vi", kazao je zastupnicima iz četrdesetak zemalja.\nAktivist sindikata Solidarnost osamdesetih godina postao je najdugovječniji premijer u postkomunističkoj Poljskoj (2007-14).\nBio je jedan od utemeljitelja centrističke stranke Građanske platforme, članice EPP-a, koju je vodio od 2003. do 2014. godine.\nS osvojena 182 od 751 mandata, najbrojnija su grupa u EP-u i, zajedno sa socijalistima, liberalima i Zelenima, čine većinski proevropski savez, nasuprot populističkim, euroskeptičnim i eurofobnim strankama.\n'Nećemo žrtvovati vrijednosti'\n"Zbog toga njihova srca tako lako osvajaju oni koji uglas viču: 'Ustanite, učinite svoju zemlju ponovo velikom, vratite kontrolu'", kazao je Tusk, aludirajući na "mantre" populističkih vođa u Evropi i predizborni slogan američkog predsjednika Donalda Trumpa.\nNo, on smatra da pravo da vladaju imaju samo oni koji žele i mogu ljudima pružiti osjećaj sigurnosti, istovremeno čuvajući njihove slobode i prava.\n"Ni pod kojim uvjetima ne smijemo prepustiti područje slobode i reda populistima, manipulatorima i autokratima koji ljude navode da vjeruju da sloboda ne može ići ruku na ruku sa sigurnošću. Da zaštita naših granica i teritorija ne može ići zajedno s liberalnom demokratijom i vladavinom prava", rekao je Tusk.\n"Oni koji to ne mogu prihvatiti de facto se isključuju iz porodice", kazao je Tusk, očito misleći na stranku Fidesz mađarskog premijera Viktora Orbana, kojeg je EPP u martu suspendirao zbog kršenja demokratskih standarda u zemlji.\nIako su bili relativni pobjednici posljednjih evropskih izbora, članovi EPP-a su osvojili 39 mandata manje nego na izborima 2014. godine.


ОДЈЕКНУЛА ОШТРА ПОРУКА ПРОТИВ УРУШАВАЊА ТРАДИЦИОНАЛНИХ ВРЕДНОСТИ: Грађани свим снагама против геј параде! (ВИДЕО)\n07-09-2019 16:24 Svet Region\nGovorima organizatora upriličenim na platou ispred Parlamentarne skupštine BiH okončana je današnja manifestacija pod nazivom "Dan tradicionalne porodice" u Sarajevu.\nGej parada (Foto: jutjbu)\nPrethodno je kolona sa više stotina osoba prošetala od “Vječne vatre” do ove lokacije, a program je skraćen zbog vremenskih uslova.\nU ime organizatora sa skupa je poručeno okupljenima da čuvaju svoje porodice od svih negativnih uticaja koji mogu narušiti njene moralne vrednosti. Govornici su podsetili na negativan prirodni priraštaj u BiH te izrazili očekivanje da će u BiH ostati i opstati svest o bitnosti porodice.\nMeđu govornicima je bio i Saudin Sivro iz Samostalnog sindikata osnovnog obrazovanja i odgoja FBiH, koji je poručio da odgajaju i obrazuju generacije mladih naraštaja koji trebaju ostati u ovoj zemlji i biti oni koji će graditi ovu zemlju. Dodao je da se Sindikat primarno zalaže za radnička prava i često ih traži kroz proteste, ali da su ovog puta došli da podrže i kažu da je "porodica stub društva, a stub porodice majka i u da se u svakoj porodici mora znati koja je čija uloga".\n- Sve ostalo što će nam spočitavati u javnosti mi odlučno odbijamo i uvek ćemo se odazvati ovakvom skupu i braniti interese naših dece i roditelja u školama i trudit ćemo se da zaštitimo nastavne planove i programe u kojima neće biti ništa što ne zagovara većina da se ne ugrozi ono što je stub društva- poručio je Sivro.\nUčesnici ovog skupa nosili su transparente „Zna se šta je ključ, a šta brava“, „Zašto se ne poštuje volja većine“, „Podrška biološkom opstanku“, „Porodica je kompas koji nas vodi“ i druge.\nSaobraćaj je od 13 do 15:30 sati na trasi kojom su prolazili učesnici skupa bio blokiran, a skup je obezbeđivala policija.\nOvaj miting u organizaciji UG "Svjetlo" upriličen je u znak protesta protiv za sutra najavljenog javnog skupa "Ima izać“, prve Parade ponosa u BiH čiji će učesnici šetati od Vječne vatre u Titovoj ulici do Trga BiH na Marijin Dvoru u vremenu od 12 do 14 sati.\nPre sutrašnje povorke za 10 sati u parku na Ciglanama zakazan je još jedan kontamiting, organizovan kao znak protivljenja promovisanju “LGBT” ideja, a u organizaciji inicijative Iskorak.\nStigao sraman odgovor Hrvatske na nepuštanje Srba na odavanje počasti stradalim u Jasenovcu, više o tome pročitajte OVDE.


PORTAL » PR Arena u Sarajevu\nPR Arena u Sarajevu\nREGION – Treća PR Arena, nacionalna konferencija za studente odnosa s javnošću biće održana u Sarajevu u subotu 21. aprila ove godine sa početkom u 10 časova u hotelu Hollywood. Tema konferencije je „Online PR“.\nPR Arena je edukativna konferencija za studente o odnosima sa javnošću na kojoj se kroz primere iz prakse edukuju studenti o bitnim segmentima PR-a u svim sferama društva. Cilj je da se kroz predavanja studentima ponudi više znanja nego što dobijaju na svojim fakultetima. Pored predavanja, održaće se i debata na temu „Tradicionalni mediji vs. Moderni mediji“ na kojoj će učestvovati studenti.\nPredavači na trećoj PR Areni su eminentni stručnjaci iz oblasti medija i PR-a, a oni su: Senad Hadžifejzović – doajen bosanskohercegovačkog novinarstva, Dragan Varagić – onlajn PR konsultant iz Srbije, Nebojša Grbačić – izvršni urednik portala netokracija.com, veb preduzetnik i community manager, Zoran Tomić – jedan od vodećih stručnjaka na području odnosa sa javnošću u BiH i regiji.\nOve godine cilj PR Arene je da ostvare saradnju i sa studentima iz Srbije, te ovim putem pozivaju studente iz Srbije da se prijave na PR Arenu, i pridruže se mladim PR stručnjacima iz Bosne i Hercegovine. Svim polaznicima će biti ponuđena prilika da kroz konferenciju usvoje nova znanja, upoznaju stručnjake iz različitih oblasti PR-a, te ostvare poslovne kontakte, koji će im koristiti u skoroj budućnosti.\nProdužen rok za prijavu na 3. PR takmičenje studenata Vojvodine\nKraljevi marketinga i u Sarajevu!


LSV i LDP traže raspravu o Zakonu o budžetskom sistemu | Autonomija\nLSV i LDP traže raspravu o Zakonu o budžetskom sistemu\nNijednom Skupština Srbije nije raspravljala o bilo kom predlogu vojvođanskih institucija\nPoslanici Lige socijaldemokrata Vojvodine (LSV) i Liberalno demokratske partije (LDP) pitali su danas u Skupštini Srbiji da li će na dnevni red parlamenta doći predlog Skupštine Vojvodine o dopunama Zakona o budžetskom sistemu.\nU delu sednice za postavljanje poslaničkih pitanja, šefica poslaničke grupe LSV Aleksandra Jerkov kazala je da je Skupština Srbije 30. oktobra dobila dopune Zakona o budžetskom sistemu koje je uputila Skupština Vojvodine.\nPrema njenim rečima, Skupština Vojvodine je zauzela stav da su nedavno usvojene izmene Zakona o budžetskom sistemu na štetu građana Vojvodine.\nJerkov je istakla da je bitno usvojiti taj predlog pokrajinskog parlamenta pre usvajanja budžeta za 2013.\n„Ako bude budžet za 2013. usvojen bez dopune zakona koje predlaže pokrajinska skupština, Vojvodina će iz budžeta dobiti oko 57 milijardi dinara. Ako se pre toga budu razmatrale i usvojile izmene i dopune Zakona o budžetskom sistemu, u tom slučaju budžet pokrajine bi bio 75,5 miliona evra. Razlika je 18 milijardi dinara“, kazala je\nNa njeno pitanje da li je počeo konsultacije sa šefovima poslaničkih grupa o tome da li će ikad doći na dnevni red predlog pokrajinske skupštine, predsednik parlamenta Nebojša Stefanović nije odgovorio.\nJerkov je najavila da će LSV u slučaju da državni budžet za 2013. bude usvojen bez usvajanja izmena Zakona o budžetskom sistemu istog dana pokrenuti zahtev za ocenu ustavnosti budžeta jer, kako je navela, Ustav garantuje da Vojvodina dobije sedam odsto državnog budžeta, a ne sedam odsto od poreskih prihoda.\nPoslanica LDP Judita Popović je pitala vladu da li će i kada će stići na dnevni red dopuna Zakona o budžetskom sistemu pokrajinske skupštine.\n„Praksa ukazuje da se ne može očekivati da ishod bude pozitivan. Nijednom Skupština Srbije nije raspravaljala o predlogu zakona koji predlaže pokrajinska skupština. To je pokazatelj kako se Republika unazad više od 20 godina odnosi prema pokrajini“, kazala je Judita Popović.\nOna je kazala da se ugrožava finansijska autonomija Vojvodine, ponižava pokrajinski premijer i da se ne uzima za ozbiljno sve ono što kao preporuku predlože pokrajinske institucije, organi i vlada.\n„To je ozbiljno narušavanje autonomije Vojvodine. Ovde nema ni ‘d’ od decentralizacije koja je bila tema na kojima su izbore dobile neke partije koje su danas u vladajućoj koalicije“, kazala je Popovićeva.\nOna je upozorila da je veoma zabrinjavajuće da se poništava izborna volja na lokalnom nivou prekompozicijom vlasti, odnosno preslikavanjem republičke vlasti na lokalnu vlastu, i da se time ugrožava i demokratski princip i pravo na izbor građana.\nJudita Popović je pitala i čime se Vlada Srbije rukovodila kada je odlučila da više ne učestvuje u finansiranju Egzita.\n„Da li to zbog toga što se taj festival održava u glavnom gradu Vojvodine, Novom Sadu“, upitala je poslanica LDP.


Lepota Kavkaza koja oduzima dah /video/ - 27.06.2021, Sputnik Srbija\nLepota Kavkaza koja oduzima dah /video/\nJezero Kezenoj-Am se nalazi u planinama Severnog Kavkaza na visini od preko 1.800 metara. Ono se smatra jednim od najlepšim mesta u Rusiji koje turisti... 27.06.2021, Sputnik Srbija\nPovršinu jezera od dva kilometra dele po pola Čečenija i Dagestan. Ono je nastalo pre više vekova u rezultatu zemljotresa.Jezero je okruženo planinama i nalazi se na najvećoj nadmorskoj visini u Evropi.\nvideo-klub, kavkaz, rusija\n© Sputnik / Said Carnaev / Uđi u foto-galerijuJezero Kezenoj-Am\nJezero Kezenoj-Am se nalazi u planinama Severnog Kavkaza na visini od preko 1.800 metara. Ono se smatra jednim od najlepšim mesta u Rusiji koje turisti obavezno moraju da posete.\nPovršinu jezera od dva kilometra dele po pola Čečenija i Dagestan. Ono je nastalo pre više vekova u rezultatu zemljotresa.\nJezero je okruženo planinama i nalazi se na najvećoj nadmorskoj visini u Evropi.


Pismo Ministarstvu finansija i Upravi za sprečavanje pranja novca: “Civilno društvo i mediji neće odustati od borbe za demokratsku i slobodnu Srbiju” - KruševacGrad\nViše od 140 organizacija, medija i pojedinaca u zajedničkoj inicijativi uputilo su zahtev Ministarstvu finansija i Upravi za sprečavanje pranja novca da bez odlaganja predoče osnove sumnje zbog kojih su naložili vanredno prikupljanje informacija o organizacijama, medijima i pojedincima od strane poslovnih banaka. Među organizacijama koje su se našle na ovom spisku je i Asocijacija lokalnih i nezavisnih medija kojoj pripada i naša medijska kuća. Evo šta stoji u zajedničkom pismu:\nPošto su na spisku brojne organizacije i pojedinci koji se bave istraživačkim novinarstvom, zaštitom ljudskih prava, transparentnošću, filmskom produkcijom, razvojem demokratije, vladavine prava i dobročinstva nameće se zaključak da je u pitanju politička zloupotreba institucija i opasan pokušaj daljeg urušavanja vladavine prava u Srbiji.\nZloupotreba zakonskih mehanizama i institucija radi nezakonitog pritiska na medije i organizacije civilnog društva predstavlja drastičan napad na slobodu udruživanja i slobodu informisanja. Vlast u Srbiji već godinama je suočena sa ozbiljnim kritikama i međunarodnih i domaćih organizacija u vezi sa ugrožavanjem ove dve važne slobode. Ovakav napad na organizacije koje se zalažu za izgradnju Srbije kao pravne države, poštovanje zakona i istinsku borbu protiv korupcije dodatni je argument da su ove vrednosti ozbiljno ugrožene u Srbiji.\nOrganizacije, mediji i građani neće odustati od borbe za slobodnu i demokratsku državu, bez obzira na pretnje i pritiske. Ovakvi i slični potezi vlasti samo nas dodatno motivišu da kao građani istrajemo u odbrani sopstvene države.\nPodsećamo javnost da su organizacije i mediji sa spiska izložene različitim vrstama redovne državne kontrole, uključujući i inspekcijski nadzor i rigorozne provere finansijskog poslovanja kako od poreske uprave i Narodne banke Srbije, tako i od sopstvenih donatora.\nSvaka zakonita provera rada organizacija je dobrodošla i uvek ćemo je podržati. Sa druge strane, žestoko ćemo se suprotstaviti zloupotrebi institucija i procedura, jer to jeste naša misija – borba za demokratsku i pravno uređenju državu.\n05.10.2021 1 265\n05.10.2021 0 157\n21.08.2021 0 227\n11.08.2021 0 194\n03.06.2021 0 259\n16. oktobra 2021., 10:52


Rusko-srpski boks pakt: podrška Rusije „Olimpijskoj školi boksa Srbije“ | BSS\n20. mart, 2018.\nRusko-srpski boks pakt: podrška Rusije „Olimpijskoj školi boksa Srbije“\nBokserski savez Srbije nastavlja sa velikom akcijom oživljavanja i promocije boksa u Srbiji, a ona se sastoji u otvaranju škola širom zemlje, a sve u cilju povratka plemenite veštine na ove prostore, posle stagnacije koja je potrajala suviše dugo. Novitet je „Olimpijska škola boksa Srbije“ koja kreće sa radom sa koncem marta 2018. Veliku podršku u ovom projektu srpski boks dobiće od Bokserskog saveza Rusije u čije ime je njihov generalni sekretar Umar Kremljev tokom proteklog vikenda u Moskvi potpisao sa Borovčaninom novi ukaz o saradnji ruskog i srpskog boks saveza.\nCilj projekta je stvaranje patriotske i vaspitane omladine, stvaranje šampiona na domaćoj i svetskoj sceni. Novi bokserski rusko-srpski ukaz o saradnji donosi besplatnu obuku u Centru za razvoj boksa u Rusiji za 50 naših trenera ( 5 grupa po 10 ). Trenerska organizacija Rusije poslaće trenere za nastavak obuke po klubovima u Srbiji i praćenje rada istih. Besplatne pripreme za reprezentaciju Srbije tokom cele godine u Rusiji. Zajedničko projektovanje Nacionalnog trening centra za boks Republike Srbije, po ugledu na njihov centar, samo bi naš bio srazmerno manji.\n- “ Olimpijska škola boksa Srbije” startuje krajem marta u 50 klubova širom Srbije, sa ciljem da omasovimo boks, stvaramo od dece u našoj zemlji bolje ljude i patriote i bokserske šampione za olimpijska takmičenja. Ruski sistem je u boksu najbolji na svetu i nema dileme da li ćemo uspeti da podignemo boks u sami vrh sportova u Srbiji. Umar Kremljev nam je rekao da ovakav aranžman sa Rusijom nema ni jedna država na svetu, ali da je Srbija ima posebno mesto u Rusiji, što je za nas ogromna čast. Vodeći ljudi iz Bokserskog saveza Rusije su prijatelji predsednika Republike Srbije Aleksandra Vučića, što je činjenica koja nam je omogućila da stupimo u kontakt i dobijemo više nego što smo očekivali. Boks je plemenit sport i deca će baveći se ovim sportom naučiti da gledaju protivnika u oči, da se bore, jačaju svoj ego ne samo u ringu vec i kasnije kroz život jer će jači i spremniji moći da se uhvate u koštac sa svim životnim problemima koji ih čekaju“ – istakao je predsednik Bokserskog saveza Srbije Nenad Borovčanin.\n“ Olimpijska škola boksa Srbije” startuje uskoro, a ono što je najvažnije je da je potpuno besplatna.


Srbi traže zaštitu od batinanja u KPZ "Zenica" - Visokoin.com\nSrbi traže zaštitu od batinanja u KPZ “Zenica”\nGrupa srpskih osuđenika za ratne zločine, koji kaznu izdržavaju u Kazneno-popravnom zavodu Zenica, apelovala je da ih institucije Republike Srpske ih zaštite od stalnih maltretiranja i premlaćivanja u robijašnici.\nU apelu, koji je upućen poslanicima Narodne skupštine Republike Srpske, osuđenici tvrde da su na stalnoj meti napada bošnjačkih osuđenika, jer su osuđeni za ratne zločine.\nNemanja Јovičić, koji u Zenici od prošle godine izdržava desetogodišnju zatvorsku kaznu, tvrdi da je ove godine tri puta brutalno pretučen samo zato što je Srbin i ističe da su četvorica srpskih osuđenika izloženi stalnoj diskriminaciji, psihičkom zlostavljanju i premlaćivanju.\nЈovičićev advokat Duško Tomić naveo je da u zeničkom zatvoru ordinira grupa osuđenika bošnjačke nacionalnosti koja konstantno maltretira i tuče srpske zatvorenike, ali da se uprkos tome zahtjevi srpskih osuđenika za premještaj u neki od zatvora Republiku Srpsku redovno odbijaju.\n“Riječ je mahom o Srbima koji su osuđeni za ratne zločine pred nekim od sudova u Federaciji BiH pa ih, u skladu sa tim, i upućuju na izdržavanje kazne u KPZ Zenica”, ističe Tomić.\nŠef parlamentarnog Odbora RS za predstavke građana Radomir Pašić obećao je da će se Odbor uskoro zauzeti za srpske osuđenike i pokušati da inicira kod nadležnih da se ovom problemu već jednom stane u kraj.\n“Sigurno je da će ta molba biti pažljivo razmotrena i da ćemo pokušati da pomognemo. Nažalost, jedino što možemod a tražimo od nadležnih institucija da ispitaju tačnost navoda iz pisma i posle toga da pokrenemo inicijativu da se taj problem riješi”, kaže Pašić, prenosi Srna.\nMiko Škorić iz Boračke organizacije RS pozvao je nadležne institucije da se uključe u rješavanje pitanja bezbjednosti srpskih osuđenika u zeničkom zatvoru i istakao da bi, ako Uprava zatvora već ne može da osigura njihovu bezbjednost, bilo logično da ih premjeste u neki zatvor u Srpskoj.


Evropska komisija objavila je Izvještaj o napretku Bosne i Hercegovine za 2012. godinu, koji ponovo ukazuje na neefikasnost u suzbijanju korupcije u BiH.\nSimptomatično je da Evropska komisija iz godine u godinu ponavlja iste nalaze i preporuke, na koje se vlasti u BiH, sudeći prema nedostatku rezultata u ispunjavanju uslova za članstvo u Evropsku uniju, ne obaziru.\nU ovogodišnjem Izvještaju o napretku, kao i prethodnih godina, navodi se nedovoljna primjena zakonskog okvira koji uređuje borbu protiv korupcije, posebno zakona o sukobu interesa, te Zakona o finansiranju političkih partija. Evropska komisija je ponovo ukazala i na neusklađenost zakona na različitim nivoima vlasti, a posebno na neusvajanje preporuka Grupe zemalja protiv korupcije (GRECO).\nPonovo je upozoreno i na zastoj u primjeni Strategije za borbu protiv korupcije i osposobljavanju Agencije za prevenciju korupcije i koordinaciju borbe protiv korupcije i generalni nedostatak kapaciteta institucija koje bi trebalo da provode antikorupcijske propise.\nNeefikasnost pravosuđa i izostanak procesuiranja velikih slučajeva korupcije, nepotizam u javnom sektoru, neujednačenost propisa u oblasti pritupa informacijama, nedostatak zaštite prijavilaca korupcije, itd. problemi su na koje Evropska komisija već godinama ukazuje. Međutim, jedan od zaključaka koji se takođe ponavlja je da se BiH nalazi tek na početku borbe protiv korupcije, upravo zbog nedostatka političkog konsenzusa i činjenice da borba protiv korupcije ostaje samo u obećanjima predstavnika vlasti, bez adekvatnog djelovanja.\nTI BiH se nada da će ovakav Izvještaj o napretku konačno poslužiti liderima u BiH kao nedvosmislena poruka da dosadašnji neozbiljan odnos prema borbi protiv korupcije ne može dovesti BiH do članstva u EU, čemu su dokaz i zemlje regiona koje nisu stekle status kandidata dok nisu počele sa sprovođenjem antikorupcijskih reformi, a posebno odlučnim procesuiranjem slučajeva korupcije.


Baljak dobija pretnje pošto je u medijima označen kao kao izdajnik | Autonomija\nBaljak dobija pretnje pošto je u medijima označen kao kao izdajnik\n"Naslednicima Šešeljeve ideologije koja je podstakla i izgubila sve ratove, još je preostalo da ratuje sa svojim građanima"\nGrađanski blok 381 i Pokret slobodnih građana osudili su danas što je reditelj i profesor Fakulteta dramskih umetnosti Janko Baljak označen kao izdajnika u emisiji „Kontravizija“ na televiziji Pink posle čega mu je upućen niz pretnji.\nBaljak je juče na svom Tviteru napisao da će tužiti Lava Pajkića i televiziju Pink zato što su mu u emisiji „Kontravizija“ dodelili nagradu „Ljudski izdajnik“ čime su, kako je naveo, njegovu porodicu i njega izložili svakodnevnom maltretiranju i opasnostima na ulicama Beograda.\nGrađanski blok 381 i PSG upozorili su u saopštenju da „režimska propaganda“ svakodnevno i sistematično stavlja mete na čela slobodnomislećih ljudi i da snosi odgovornost za sve posledice koje iz toga proističu i tek mogu da proisteknu.\n„Naslednicima Šešeljeve ideologije koja je podstakla i izgubila sve ratove, još je preostalo da ratuje sa svojim građanima. Nijedna vlast iz toga nije izašla kao pobednik, poraz postaje glavno obeležje Vučićeve vladavine„, navodi se u saopštenju.\nVoditelj „Kontravizije“ Lav Pajkić je u jednom delu emisije kritikovao rad Baljka upitavši „šta očekivati od čoveka koji je pravio dela kao što su ‘Vukovar’, o tome da su Srbi zločinci, ‘Vidimo se u čitulji’, o srpskim kriminalcima, i odličan prosrpski film ‘Srbija u kontejneru'“.\n„To je sve zaista sjajno. Za jedan od tih filmova dobio je nagradu Human Rights Watch (Nagradu za ljudska prava). Mi bismo ovom prilikom hteli da mu damo nagradu za ljudskog izdajnika“, kazao je Pajkić u „Kontraviziji“.\nĐilas: Najava ulaganja u stadione dokaz da je vlast izgubila dodir sa realnošću\nDS: Onaj ko crta mete medijskim profesionalcima ne može biti predsednik


Rusko Ministarstvo odbrane saopštilo je da su militanti tokom granatiranja auto-puta Kastelo lakše ranili dvojicu ruskih vojnika iz Centra za pomirenje zaraćenih strana u Siriji.\nVestionline, Newsweek.rs 0 komentara\nVIDEO: Ruska oružja kakvim ih niste zamišljali, dovoljno ih je samo...\nOva oružja su napravljena od tkanine a ne gume i mogu da izdrže bušenje, a u procesu proizvodnje se koriste i šivaće mašine.\nRuski brodovi, predvođeni nosačem aviona "Admiral Kuznjecov" i krstaricom "Petar Veliki", stigli su u Mediteran.\nPortparolka Ministarstva spoljnih poslova Rusije Marija Zaharova komentarisala je na svojoj fejsbuk stranici novi grb ukrajinske obaveštajne službe na kojem je prikazana sova koja mačem probada...\nRusi tvrde: Nismo kupili "mistrale" za dolar\nMoskva ima dokaze: Belgijski avioni bombardovali sirijsko selo\nRusko Ministarstvo odbrane iznelo je detaljne informacije o vazdušnim napadima na sirijsko selo Hasadžek kada su život izgubili civili.\nTrojicu ruskih oficira koji rade u sirijskom Centru za pomirenje ranili su teroristi tokom humanitarne operacije u Mašarki u Alepu, javljaju ruske agencije.\nMerkelova "napada" Ministarstvo odbrane Rusije\nNemačka kancelarka Angela Merkel založiće se kod ostalih članica EU za pooštravanje sankcija EU protiv Rusije zbog njene uloge u ratu u Siriji. Ona razmatra nove sankcije u avioindustriji i u...


Evropskim putem do nezavisnog pravosuđa | TV KANAL 9 NOVI SAD\nNaslovna EMISIJE Evropskim putem do nezavisnog pravosuđa\nVIDEO K9: Promene koje će uslediti nakon pozitivnog ishoda referenduma biće dodatna garancija Ustavni i zakonskim koje omogućuju nezavisno pravosuđe i samostalno tužilaštvo, rekao je u našoj emisiji Otvoreni ekran dvokat Milan Đukić, koji je i poslanik u Skupštini Vojvodine.\nPromena dela Ustava, koju su građani Srbije odobrili na referendumu, omogućiće značajnije garancije pravosuđa, kako nezavisnog sudstva, tako i nezavisnog tužilaštva, smatra Milan Đukić, advokat i poslanik SPO u Skupštini AP Vojvodine.\nNakon što ceo ovaj postupak bude završen, sudovi i tužilaštva imaće mnogo bolju poziciju, kazao je Đukić.\nOvim rešenjima, koja su bolja od onih koje trenutno imamo u Ustavu Srbije, napravljen je iskorak u dobrom pravcu, rekao je Đukić i dodao da to građani Srbije rade zbog sebe, mada, kako je naveo, nije na odmet napomenuti da je reč i o delu postupaka važnih na putu evropskih integracija.\nPrethodni tekstPromene – nezavisnost ili giljotina pravosuđa\nSledeći tekstNovi semafor na Bulevaru Evrope


Stampanje Beograd, Centar. Stamparija: knjiga, vizit karti, plakata, casopisa, u Beogradu: 2008\nPocinje 'zgusnuti' deo sezone...\nU narednom periodu, po obicaju, bice znacanjo vise poslova, posebno onih koji su vezanih za kratke rokove.\nZato molimo da, svoje planirane poslove za stampu dostavite blagovremeno, odnosno, po mogucstvu, malo ranije nego sto je to bio slucaj tokom leta i u mesecima pre toga, kako bismo uspeli da odrzimo vase zeljene rokove.\nZahvaljujemo na razumevanju i saradnji.\nPosted by Stamparija Beograd Centar at 2:02 PM No comments:\nLabels: beograd, kiz centar, offset, stampa, stampanje, stamparija\nNovi prilozi iz stamparije KIZ Centar na ovom blogu bice postovani posle zavrsene sezone godisnjih odmora. U priblizno slicnom vremenu se ocekuje i da ce biti zavrsen i re-dizajn nasih web-sajtova:\nU medjuvremenu za sve informacije mozete se javiti telefonom:\n011 - 276-6670,\n011 - 2767-193\nPosted by Stamparija Beograd Centar at 11:12 AM 1 comment:\nLabels: casopisi, kiz centar, knige, plakati, printing, sito, stampa, stampanje, stamparija, vizit-karte\nPosted by Stamparija Beograd Centar at 2:36 PM 1 comment:


Crna Gora i Azerbejdžan jačaju saradnju, planirano povećanje nivoa robne razmjene - CdM\nCrna Gora i Azerbejdžan jačaju saradnju, planirano povećanje nivoa robne razmjene\nDruga sjednica Mješovite komisije za ekonomsku saradnju izmedju Vlade Crne Gore i Vlade Azerbejdžana održana je 24 i 25. juna 2019. godine u Bakuu, Azerbejdžan, u okviru bilateralne posjete predsjednika Vlade Crne Gore Duška Markovića. Istim povodom organizovan je biznis forum crnogorskih i azerbejdžanskih privrednika.\nDelegaciju Crne Gore je predvodila ministarka ekonomije Dragica Sekulić. Kao rezultat rada navedene komisije potpisan je Protokol druge sjednice Mješovite komisije za ekonomsku saradnju između Vlade Crne Gore i Vlade Azerbejdžana, kojim su definisani konkretni modaliteti saradnje, u oblastima koje su prepoznate kao obostrano korisne, kao sto su: trgovina, investicije, industrija, energetika, saobraćaj, turizam, zaštita životne sredine, poljoprivreda, nauka, prosvjeta, rad i socijalno staranje.\nSekulić je pozdravila inicijativu kolega iz Azerbejdžana da se u Crnoj Gori otvori Azerbejdžanska trgovinska kuća i istakla spremnost Crne Gore da sa Azerbejdžanom podijeli svoja iskustva i ekspertizu stečenu u procesu pristupanja Svjetskog trgovinskoj organizaciji.\nTagsAzerbejdžan Crna Gora Dragica Sekulić energetika Ministarstvo ekonomije poljoprivreda saradnja trgovina


Raspisan tender za Dodikov zid u Istočnom Sarajevu - Balkanska\nObjekat Vlade Republike Srpske u Istočnom Sarajevu i najavljeno buduće sedište novoizabranog srpskog člana Predsedništva BiH Milorada Dodika biće uskoro ograđeno sa 2,5 metra visokim i 100 metara dugim zidom, piše portal Capital.ba.\nIlustracija: Balkanska, Foto: Screenshot\nDodik podiže zid od 2,5 metra oko svog sedišta u Istočnom Sarajevu.\nZid, koji će biti završen do kraja godine, podiže se iz „bezbednosnih razloga“, a na njemu će biti iscrtani zastava i grb Republike Srpske.\nVlada Srpske raspisala je već prošle nedelje tender za izradu „zaštitne barijere oko VIP dela Poslovnog objekta Vlade RS u Istočnom Sarajevu“.\nProcenjena vrednost ugradnje ograda, prečki i sigurnosne opreme je 49.900 KM bez PDV, odnosno 58.383 KM sa PDV. Radovi obuhvataju postavku stubova, metalnih lajsni, ravnih ploča, izradu grba i natpisa na delove barijere, bojenje u bojama zastave RS.\nU tehničkom opisu se navodi da ukupna dužina barijere treba da bude 99,5 metara, visine od 2,2 do 2,5 metara, a ukupna površina 223,4 kvadrata. „Namena je dodatna fizička zaštita VIP dela objekta“, istaknuto je u tenderu.\nSvi zainteresovani za ovaj posao ponudu mogu dati do 15. oktobra, a rok za izvođenje radova je 60 dana od dana potpisivanja ugovora.\nVlada Republike Srpske u januaru 2015. godine je za 26,6 miliona KM kupila zgradu od 9.077 kvadratnih metara u Istočnom Sarajevu za smeštaj predstavnika RS u institucijama BiH. Objekat ima poslovni rezidencijalni deo.\nPredsednik RS Milorad Dodik rekao je više puta da, ako bude izabran u Predsedništvo BiH, neće ići na posao u Sarajevo.\n“Ima milijardu mesta u kojima bi se lepše osećao od Sarajeva. Predsedništvo jeste locirano u Federaciji BiH, ali ne moraju da se poslovi Predsedništva obavljaju isključivo tamo. U Istočnom Sarajevu, tamo žive naši ljudi, imamo prostorije”, rekao je ranije Dodik.\nTags: ISTOČNO SARAJEVO, MILORAD DODIK, ZID\nMerkel pisala Zaevu: Preduzmite “mnoge važne korake”


Corsair potvrđuje da se DDR5 memorija više grije - BIGportal.ba\nCorsair potvrđuje da se DDR5 memorija više grije\nCorsair je nedavno u videu sugerisao da bi DDR5 memorija mogla više da se grije u odnosu na DDR4. Razlog ovoga je regulisanje napona, koje je sa ploče pomjereno na memorijske module.\nOvo je potvrdio i Matt Woithe, menadžer proizvoda Corsair Memory divizije, koji ističe da je kompanija spremna da se pozabavi ovim povećanim zagrevanjem Corsair DDR5 memorijskih modula tako što će se koristiti Dual-path Heat Xchange (DHX) tehnologija.\nNaredna generacija memorija takođe će morati da koristi on-die EEC što će takođe uticati na potrošnju modula, mada se Corsair sada nije pozabavio ovim problemom.\nOčekuje se da će Corsair svoje prve DDR5 memorijske module predstaviti do kraja ove godine. To će se poklopiti sa objavom Intelove 12. generacije Alder Lake procesora. AMD fanovi će morati da sačekaju 2022. kada će Zen 4 iskoristiti prednosti DDR5 memorijskih modula.\nFilipović i Srbija srušili Španiju za finale!


Dva priznanja sa takmičenja u Kruševcu\nDva priznanja sa takmičenja u Kruševcu\nTuristička organizacija opštine Gornji Milanovac donela dva priznanja sa takmičenja u Kruševcu\nTuristička organizacija Opštine Gornji Milanovac, izlaganjem propagandnog materijala i publikacija, od 14. do 16. oktobra, predstavila je svoju opštinu na Međunarodnom festivalu turističkih publikacija „Kofer Slova“ koji je održan u hotelu „Rubin“ u Kruševcu.\nNa ovoj manifestaciji, koja od ove godine ima međunarodni karakter, u izlagačkom, ali i takmičarskom delu, učestvovalo je 50 turističkih organizacija iz Srbije, kao i gosti iz Bugarske, Slovenije i Istočnog Sarajeva.\nIzloženi propagandni materijal ocenjivao je višečlani žiri sačinjen od predstavnika iz sektora turizma, novinara, dizajnera i štamparske delatnosti, iz TOS-a, grada domaćina i drugih gradova Srbije. Kriterijumi za dodelu nagrada bili su promocija i unapređenje turističkih potencijala, isticanje autentičnosti regije kroz publikaciju, kvalitet, originalnost i izvornost sadržaja, kreativnost, fotografije i kvalitet štampe.\nNagrade se dodeljuju u devet katerogija.\nTuristička organizacija opštine Gornji Milanovac dobila je dve nagrade:\n- u kategoriji Najoriginalnija turistička publikacija, drugo mesto za promotivni material povodom obeležavanja jubileja – Takovski ustanak 1815-2015.\n- u kategoriji Dopunski promotivni material (kese, blokovi, fascikle, bedževi i slično), specijalno priznanje.


MobileMonday o razvoju aplikacija za mobilne platforme MobileMonday o razvoju aplikacija za mobilne platforme – Personal magazin\nDrugi MobileMonday događaj održava se 28. marta od 18h u Kulturnom centru Grad u Beogradu, a tema je razvoj aplikacija za mobilne platforme. Drugi MobileMonday događaj posvećen mobilnoj telefoniji u…\nDrugi MobileMonday događaj održava se 28. marta od 18h u Kulturnom centru Grad u Beogradu, a tema je razvoj aplikacija za mobilne platforme. Drugi MobileMonday događaj posvećen mobilnoj telefoniji u Srbiji održaće se 28. marta 2011. od 18h u Kulturnom centru Grad u Beogradu. Događaj okuplja profesionalce i entuzijaste iz oblasti mobilnih telekomunikacija, a ovoga puta tema je mobilni development, odnosno razvoj aplikacija za mobilne platforme.\nAleksandar Vacić će govoriti o razvoju aplikacija za iOS, o potrebnom hardveru, softveru i znanju, o tome koliko vremena je potrebno da se “uđe u priču”, koliko se tu može zaraditi, gde i kako pronaći poslove.\nMobile Monday će se održati u ponedeljak, 28. marta 2011. od 18:00, u prostorijama Kulturnog centra Grad, u ulici Braće Krsmanović 4, u Beogradu.\nMobileMonday o razvoju aplikacija za mobilne platforme was last modified: March 23rd, 2011 by Redakcija\nAndroidiOSMicrosoftMobileMondayMobileMonday 2011mobilne aplikacijeMoMoNIITNokiarazvoj mobilnih aplikacijaSEEICT\nFirefox 4 je stigao


SPS: Da i žene mogu u vojsku - Naša Borba\nSocijalistička partija Srbije (SPS) se apsolutno zalaže za uvođenje obaveznog vojnog roka. Srbija je oduvek imala jaku vojsku i ona je jedan od ključnih temelja očuvanja nacionalnog identiteta i državnog suvereniteta, a uvek je bila institucija kojoj su građani najviše verovali. Mišljenja smo da treba pokrenuti široke javne rasprave relevantnih društvenih činilaca o ovoj važnoj temi, ali i pažljivo čuti stavove i mišljenja naših građana.\nSvakako prepuštamo Ministarstvu odbrane RS da donese odluku o tom pitanju, uzimajući u obzir bezbednosne izazove, rizike i pretnje u regionu, kao i ekonomsku situaciju u zemlji. SPS posebnu pažnju želi da skrene na činjenicu da su pripadnice VS učestvovale u brojnim međunarodnim misijama u kojima su bile i odlikovane, i zato se zalažemo da uvedemo novinu, da naše građanke imaju mogućnost služenja vojnog roka.\nSDPS: Vojska po norveškom modelu\nKao zemlja u različitim državnim oblicima, imali smo dva modela služenja vojnog roka i vojske: obavezni i profesionalni. Prvi se pokazao kao prevaziđen i preskup, a drugi nedorečen, sa problemom koji se odnosio na popunu aktivnog, ali i rezervnog sastava. Dobro je da imamo debatu o ovoj temi, i smatramo da odluku treba da donesemo na osnovu ekonomskih mogućnosti i odbrambenih potreba, sa više pragmatizma, a manje emocija. Danas u svega 14 evropskih zemalja imamo obavezan vojni rok, jer je intencija ka profesionalizaciji oružanih snaga, a moć jedne zemlje više se meri snagom ekonomije nego njene vojske, ukazuju u Socijaldemokratskoj partiji Srbije (SDPS).\nZato mi predlažemo da nastavimo rad na unapređenju postojećeg sistema profesionalne vojske, što podrazumeva dalje ulaganje u poboljšanje životnog standarda i uslova rada njenih pripadnika, povećanje primanja i rešavanje stambenog pitanja pripadnika vojske, ali i investicije u vojnu infrastrukturu. Takođe smatramo da mladim ljudima treba ostaviti mogućnost izbora da li će obući uniformu ili ne. S tim, da onima koji se odluče za služenje vojnog roka treba dati različite podsticaje, kao recimo u Norveškoj, gde mladi imaju određene privilegije nakon služenja, u vidu pomoći tokom školovanja ili prilikom zapošljavanja u državnim službama. Na taj način ćemo podstaći više mladih ljudi da se prijave za služenje vojnog roka.\nSPAS: Nemamo ništa protiv\nNismo tu temu do sada posebno obrađivali, ali ako dođe neki predlog te vrste, sa jasnim argumentima i analizom, od neke strane, razmotrićemo ga. U suštini nemamo ništa protiv vraćanja vojnog roka ukoliko je procena da će bezbednost i gotovost države biti na višem nivou. Naravno, mnogo stvari je tu bitno uklopiti, ako se obavezni vojni rok vraća. Od dužine trajanja, preko budžeta koji treba da se obezbedi, prostora, itd. Nije to tako jednostavna odluka. Svakako smo spremni o tome da razgovaramo, kažu u Srpskom patriotskom savezu (SPAS).\nDSS: Vojni rok minimum šest meseci\nApsolutno je potrebno vratiti obavezno služenje vojnog roka jer se time, na prvom mestu, znatno jača odbrambena sposobnost zemlje kao i mogućnost odbrane nacionalnih interesa uz istovremeno očuvanje mira. Vojni rok bi morao da traje minimum šest meseci, a za određene specijalnosti i duže. Za pojedince koji bi uložili prigovor savesti, svakako bi se obezbedila mogućnost služenja bez oružja, što u uniformi za potrebe logistike, što civilno u određenim i jasno definisanim institucijama i organizacijama koje služe javnom interesu, kaže Miloš Jovanović, predsednik Demokratske stranke Srbije (DSS).\nVraćanje obaveznog vojnog roka nije prihvatljivo jer je preskupo i neadekvatno bezbednosnim izazovima. Vojsci treba nova koncepcija odbrane zasnovana na strategiji sukoba niskog intenziteta karakterističnog za ratovanje u nesrazmeru brojnosti i opremljenosti između sukobljenih strana. Veliki broj neprofesionalnih i neopremljenih vojnika, mobing, nepotizam i ponižavajući uslovi rada još više će rezultirati napuštanjem vojne službe i izbegavanjem vojnog roka odlaskom u inostranstvo. A uslov svih uslova mora biti rešavanje pitanja ubistva dvojice gardista na Topčideru 2004. godine. Samo tako bi započeo proces vraćanja poverenja u vojsku, kaže Velimir Kovačević, predsednik Stručnog saveta za odbranu i bezbednost Lige socijaldemokrata Vojvodine (LSV).\nSDA: Prvo lustracija\nPresudama međunarodnih sudova Srbija je okrivljena za genocid i druge zločine srpskih oružanih snaga nad Bošnjacima u toku raspada bivše SFRJ. Lustracija u srpskim oružanim snagama i službama bezbednosti je preduslov za vraćanje poverenja Bošnjacima u državne organe Srbije. SDA Sandžaka je predala Skupštini Srbije na razmatranje i usvajanje Rezoluciju o Srebrenici. Ova Rezolucija sadrži rešenja za sve probleme i sva nerešena pitanja. To je prvi korak, neophodan za izgradnju međunacionalnog poverenja, kažu u SDA Sandžaka.\nPrethodni tekstBOJI SE NAVIJAČA: Vučić se krije iza Kriznog štaba\nSledeći tekstPISMO ČASNIM POLICAJCIMA TRESE REGION: Budite na strani naroda!


Potrebna jedinstvena zaštita kulturne i historijske baštine BiH\nSistemsko rješavanje finansiranja sedam ustanova kulture od interesa i značaja za Bosnu i Hercegovinu tokom 2016., 2017. i 2018. godine bila je tema današnjeg sastanka ministra civilnih poslova BiH Adila Osmanovića sa premijerom Tuzlanskog kantona Begom Gutićem, gradonačelnikom i načelnicima općina sa područja Tuzlanskog kantona.\nImajući u vidu teško stanje u kojem se nalaze Zemaljski muzej BiH, Historijski muzej BiH, Umjetnička galerija BiH, Kinoteka BiH, Muzej književnosti i pozorišne umjetnosti BiH, Nacionalna i univerzitetska biblioteka BiH i Biblioteka za slijepa i slabovidna lica, kao i kulturno – historijski značaj koji ove institucije i građa o kojoj se one staraju imaju za državu Bosnu i Hercegovinu u cjelini, svi prisutni izrazili su spremnost da u skladu sa svojim mogućnostima pomognu njihov rad i djelovanje.\nIpak, složili su se prisutni, teret i troškove finansiranja ovih ustanova kulture treba podijeliti tako da osim državnog nivoa, najveći dio sredstava izdvoje Federacija BiH, Kanton Sarajevo i Općine na čijem području te ustanove rade.\n„Raduje me svijest svih načelnika o potrebi i neophodnosti ustanova kulture Bosne i Hercegovine, ali moram istaći da osim tih institucija imamo i naše ustanove kulture, kao što je Muzej istočne Bosne, koji je također u teškom stanju i koji nije otvoren za javnost, a za koje se mi u narednom periodu također moramo pobrinuti“ istakao je premijer Gutić.\n„Ugrožavanjem rada institucija kulture Bosne i Hercegovine ugrožava se direktno i Bosna i Hercegovina. Poznavajući situaciju u kojoj radi Vijeće ministara i činjenicu da bi neki rado vidjeli da te institucije propadnu, te time zadali jak udarac cjelovitosti Bosne i Hercegovine, odavdje želimo poručiti da ima nas dovoljno koji to nećemo dopustiti“ riječi su gradonačelnika grada Tuzle Jasmina Imamovića.\nS tim u vezi dogovoreno je da se u narednim danima pripremi Memorandum o razumijevanju s ciljem podrške ustanovama kulture od općeg interesa i značaja za Bosnu u Hercegovinu, a koji će potpisati premijeri, gradonačelnici i načelnici općina koje će u naredne tri godine iz svojih budžeta izdvojiti sredstva za finansiranje ovih javnih ustanova.\nUkoliko Memorandum bude potpisan do polovine mjeseca septembra brojne ambasade i međunarodne organizacije voljen su finansijski pomoći sanaciju kulturnih institucija, ali je preduslov da se domaćim resursima riješi pitanje finansiranja njihovog rada i imenovanja upravljačkih tijela u njima.


Zagrevanje za derbi: Partizan lako sa Proleterom u Humskoj! /VIDEO/\nPočetna stranicaFK PartizanZagrevanje za derbi: Partizan lako sa Proleterom u Humskoj! /VIDEO/\nEkipa Partizana iskoristila je kiks Crvene zvezde i prišla je na 11 bodova zaostatka u odnosu na najvećeg rivala. Crno-beli su danas savladali Proleter rezultatom 3:1 (2:0).\nNakon šuta Brežančića Petrić je očajno reagovao, lopta je došla do Miletića koji je nekako uspeo da postigne novi gol za crno-bele za konačnih 3:0.


Tribina „Vršnjačko nasilje” - INSTITUT ZA MODERNO OBRAZOVANJE\nTribina „Vršnjačko nasilje”\nHome » Tribina „Vršnjačko nasilje”\nNaziv: Tribina „Vršnjačko nasilje”\nDatum: 20. mart\nMesto: Svečana sala Skupštine grada, Dragoslava Jovanovića 2, Stari dvor (ulaz iz Bulevara Kralja Aleksandra).\nKome je događaj namenjen: Zaposlenima u obrazovanju, roditeljima, mladima, društveno odgovornim kompanijama i organizacijama ali i državnim institucijama.\nŠta vas očekuje na tribini?\nTribina ima za cilj da probudi i podstakne sve državne institucije, organizacije i pojedince da se detaljnije pozabave aktuelnom temom, razmene mišljenja i iskustva sa publikom i učesnicima i predlože korake dalje prevencije vršnjačkog nasilja među decom.\nPosebno je važno upoznati prisutne sa karakteristikama nasilnog ponašanja, profilom nasilnika kao i merama koje lica mogu preduzeti u svrhu suzbijanja takvog ponašanja, a u skladu sa svojim nadležnostima i ovlašćenjima.\nDiskusija treba da, pored razmene mišljenja i iskustava, izrodi i nove ideje primene preventivnih programa (pa i same programe), kao i da uključi nove aktiviste koji bi sprovodili u okviru svoje lokalne zajednice predložene mere.\nŠta je vršnjačko nasilje i kada se javlja\nAgendu tribine možete pogledati OVDE.\nUčesnik tribine: Aleksandar Kuzmanović\nDiplomirani psiholog, predsednik udruženja Mreža profesionalaca Srbije „SPONE“. Prevencijom različitih rizičnih ponašanja kod dece i mladih bavi se oko 10 godina. Svoje profesionalno iskustvo sticao je i u radu na medijima (5 godina, kao autor emisija i novinar) i u oblasti zdravstva. U obrazovno-vaspitnom sistemu radi 11 godina. Zaposlen je u OŠ „Banović Strahinja“ kao psiholog škole i koordinator Tima za zaštitu od diskriminacije, nasilja, zlostavljanja i zanemarivanja.\nAutor je projekta „Igram fer i van terena“, koji se bavi problemima nasilja i diskriminacije među decom i mladima. Projekat su realizovali Mreža profesionalaca Srbije „SPONE“ i Savez za školski sport Srbije uz podršku Ministarstva omladine i sporta Republike Srbije.\nUčesnik tribine: Marija Milenković\nPedagog, psihoterapeut i coach, menadžer Instituta za moderno obrazovanje, osnivač i predsednik psihoterapijsko-edukativnog Centra Krug. Radila je u osnovnim i srednjim školama kao stručni saradnik, a zatim je kroz savetovalište Krug sticala iskustvo u savetodavnom i psihoterapijskom radu sa decom i odraslima. Bogato iskustvo je stekla radeći sa decom i mladima sa problemima u ponašanju. Učesnik je mnogih projekata Ministarstva prosvete u oblasti sprečavanja nasilja i oblasti vršnjačke medijacije. Kao menadžer Instituta za moderno obrazovanje, pored projektnog menadžmenta, bavi se i kreiranjem programa stručne obuke za sve zaposlene u obrazovanju, kao i programima ličnog razvoja kroz trening centar Krug.\nUčesnik tribine: Milanka Petković\nRadi kao socijalni radnik u obrazovanju 21 godinu. Zaposlena je u PU „Vračar“ kao saradnik za socijalnu zaštitu i koordinator Tima za prevenciju nasilja. Osim toga, Milanka je sertifikovani medijator i predsednik udruženja socijalnih radnika u školama i predškolskim ustanovama Republike Srbije. Kao trener komunikacijskih i razvojnih veština, ali i koautor i realizator akreditovane obuke za zaposlene u obrazovanju „Profesionalna komunikacija i veštine komuniciranja u otklanjanju socijalnih konflikata“, ona podstiče edukaciju nastavnika i poboljšanje sveukupnog obrazovnog sistema.\nNa tribini će takođe učestvovati predstavnici MUP-a Srbije, Ministarstva prosvete, nauke i tehnološkog razvoja, ali i druge osobe iz javnog života koje su podržale događaj.\nDa biste prisustvovali tribini, potrebno je da što pre popunite prijavu i obezbedite svoje mesto.


Izbori u Srbiji: Mogu li lekari da izleče srpsku politiku – BBC News na srpskom – Radio Sanja\nIzbori u Srbiji: Mogu li lekari da izleče srpsku politiku – BBC News na srpskom\nGlasačima u Srbiji u finišu izborne kampanje uveliko zuji u glavi zbog povišenog – predizbornog pritiska.\n„Od kada pratim političku scenu u Srbiji, uvek je bilo tako – određeni broj lekara se bavio politikom“, kaže za BBC Zoran Radojičić, gradonačelnik Beograda i pedijatar.\n„Lekari su u svakodnevnom kontaktu sa izuzetno velikim brojem ljudi, samim tim su vidljiviji u javnosti i uživaju veliko poverenje građana“, dodaje.\nPrema rezultatima istraživanja agencije Ipsos, lekari i zdravstveni radnici na vrhu su liste profesija kojima se najviše veruje, dok su na dnu ubedljivo – političari.\n„Odluke stranaka u tom smislu su jasne, nastoje da partiju dovedu u vezu sa ugledom, autoritetom i kvalitetom pojedinaca“, navodi Siniša Atlagić, profesor političkog marketinga na Fakultetu političkih nauka.\nZoran Radojičić na listi vladajuće Srpske napredne stranke (SNS) za parlamentarne izbore zauzima 30 mesto – na prvom je Danica Grujičić, koja se bavi neurohirurgijom, a na šestom njihova koleginica Marija Zdravković, kardiološkinja.\n„Lekari su uvek imali ogroman ugled i stranke vode računa o tome da se što više uglednih imena nađe na njihovim listama“, smatra Slavica Đukić Dejanović, bivša ministarka zdravlja, potpredsednica Socijalističke partije Srbije i neuropsihijatrica.\nIako se lekari uglavnom bave zdravstvom – poput aktuelnog ministra Zlatibora Lončara, koji je hirurg – bilo je slučajeva kada su bili zaduženi i za druge oblasti.\nA kada je reč o doktorima u politici, jedno od najvećih imena je čuveni Lazar Paču, koji je početkom 20. veka bio poznat kao „lekar koji je izlečio srpske finansije“.\nKisić Tepavčević je na poziv BBC-ja za razgovor o lekarima u srpskoj politici rekla „vozim, čujemo se za 20 minuta“ i više se nije javljala na telefon.\nU politici je danas i Branimir Nestorović, koji je krajem prošle godine osnovao Udruženje za zaštitu i unapređenje položaja dece „Vitezovi reda zmaja“, a pred izbore podržao je Patriotski blok, predvođen Dverima i Pokretom za obnovu kraljevine Srbije.\n„Epidemija traje već dve godine i građani će svesno ili nesvesno, videvši ime lekara, pomisliti da je to neko ko može da ih zaštiti od nevidljivog neprijatelja“, navodi.\nJedan od lekara na izbornim listama je i Miljko Ristić – kandidat radikala za gradonačelnika Beograda.\nTačno je, smatra Ristić, da strankama odgovara da među članovima imaju „lekara koji je iole poznat“, ali je verovatnija obrnuta situacija – da lekari traže stranke.\n„Njihov motiv je da lekari kroz politiku nađu kompenzaciju i dokažu kvalitet koji nisu dokazali u struci“, navodi Ristić.\n„Pozicija u političkoj partiji omogućava dolazak na ključna rukovodeća mesta u zdravstvenim ustanovama, do kojih neki inače nikada ne bi mogli da dođu“, smatra.\n„To je u Srbiji zaista veliki mamac“, dodaje.\n„Građani, pa i lekari imaju pravo da učestvuju u političkom životu“, kaže gradonačelnik Radojičić, inače bivši direktor Univerzitetske dečije klinike u Beogradu, poznate kao Tiršova.\n„U politiku treba uključivati sve veći broj ljudi, intelektualaca, mladih i obrazovanih, kako bi svi zajedno znanjem i iskustvom doprineli da naše društvo postane još bolje.“\nSlavica Đukić Dejanović dodaje da lekari „imaju ambiciju da se ostvare ne samo u struci, već i šire, kako bi obezbedili bolje uslove za struku“.\n„Mislim da se najveći broj lekara prosto angažuje u politici da bi zdravstvenom sistemu dali kreativne ideje da on funkcioniše na najbolji način.“\n„Narodna skupština je tada više ličila na lekarsku komoru“, kaže Belojević.\nNajveću pažnju javnosti izazvala je odluka naprednjaka da njihovu listu predvodi Danica Grujičić, koja kaže da je ponudu prihvatila „zbog svega što je urađeno u Srbiji“.\n„Uvek sam se zalagala da u politici moraju da budu ljudi sa biografijama“, navela je Grujičić sredinom februara za televiziju Pink.\n„Znam ko sam, znam šta sam radila svih ovih godina i koliko se bavim medicinom.“\nJavnosti su posebno poznati Nada Macura, bivša portparolka beogradske Hitne pomoći (33. na listi), kao i Nenad Ristović – infektolog iz Zaječara koji je 76. na listi.\nRistović je 2020. godine vratio medalju koju je dobio za borbu protiv korona virusa, a sve zbog „napada kriminalaca iz SNS-a na njega i njegovu porodicu“.\n„Udarili su na moju porodicu. Porodica je svetinja. Bez porodice nema Srbije“, naveo je u pismu.\n„A sve zbog politikanstva i iz stava da vulgarnim i krajnje bestidnim napadima osramote moju porodicu i mene i tako steknu političke poene za predstojeće lokalne izbore.“\nRistović je prethodno osnovao Pokret ZA naš grad, koji je na izborima 2021. bio drugi u Zaječaru – odmah iza naprednjaka.\nNa poziv BBC-ja za izjavu, Ristović je rekao da „nije u mogućnosti da razgovara o politici dok ne prođe epidemija korona virusa“.\nZoran Radojičić, koji je 30. na listi naprednjaka, kaže za BBC da je još 2017. godine „podržao program predsednika Vučića, čiji su rezultati vidljivi i danas“.\n„Iskreno sam ponosan na ono što je postignuto do sada, na svaku novu fabriku, put, školu i bolnicu i želim da nastavimo putem napretka i razvoja“, navodi.\n„Najveći motiv mi je mogućnost da u republičkoj skupštini, na nacionalnoj frekvenciji, iznesem građanima probleme koje imaju zdravstveni radnici i probijem medijsku blokadu“, navodi.\n„Eventualno i iskoristim neke od alatki i mogućnosti koje poslanici imaju, poput poslaničke inicijative ili rada u Odboru za zdravstvo, kako bi u zdravstvu bilo bolje.“\nUgljanin, bivši ministar bez portfelja, takođe je lekar – završio je Stomatološki fakultet u Sarajevu.\n„Da posle dugogodišnjeg iskustva i kontakta sa pacijentima stvarno učinim neki korak da se dijagnostifikovanje i lečenje pacijenata u Srbiji omogući na vreme i da bude efikasno“, kaže.\n„Trenutni proces je veoma komplikovan i jako dugo traje, što rezultira ogromnom smrtnošću, pogotovu kada su u pitanju kardiovaskularne i onkološke bolesti.“\nKako navodi, pojedinac sam ne može mnogo da primeni, ali kada „iza njega stoji neka partija, mogućnost za to je realnija“.\nPogledajte video: Sindrom CDKL5 – život roditelja dece sa retkim bolestima\nKada je reč o zemljama bivše Jugoslavije, lekari se uglavnom bave – zdravstvom.\nVjekoslav Mandić, ministar zdravlja Federacije Bosne i Hercegovine, jednog od dva entiteta koji čine BiH, bio je ginekolog – preminuo je u oktobru 2021. godine.\nGranić je od 1993. do 2000. godine bio ministar inostranih poslova Hrvatske, a kao bliski saradnik Franja Tuđmana – bivšeg hrvatskog predsednika – učestvovao je 1995. godine u stvaranju Dejtonskog sporazuma, kojim je okončan rat na području bivše Jugoslavije.\nOn je bio psihijatar – diplomirao je na Medicinskom fakultetu u Zagrebu.\nA poznatih imena ima i u svetu – Ursula fon der Lajen, predsednica Evropske komisije, takođe je završila medicinu.\nRistić kaže da su za to potrebne radikalne mere, dok Radojičić ne smatra da je potrebno da se politika leči – niti je, dodaje, uloga lekara da leče politiku.\n„Država se tiče svih njenih građana, ljudi svi delatnosti i profesije – i lekara i profesora i studenata i penzionera“, navodi.\nKako kaže, trudio se tokom mandata „da Beograd bude zdraviji grad, koji će u svakom aspektu misliti o deci i poboljšanju zaštite životne sredine“.\n„Plod moje ideje je i početak izgradnje bolnice Tiršova 2, koja će za dve godine, kada je planiran završetak radova, biti najmodernija dečija bolnica u regionu“, kaže Radojičić.\nPočetak izgradnje bolnice Tiršova 2 dugo je najavljivan – predsednik Vučić izjavio je 2018. da će bolnica biti gotova 2022. godine – ali je izgradnja počela tek prošle godine.\n„Planiram da nastavim bavljenje politikom jer smatram da svako od nas može na neki način da doprinese poboljšanju uslova života u našem gradu i zemlji“, navodi Radojičić.\nSlavica Đukić Dejanović kaže da lekari mogu da daju „doprinos jačanju zdravstvenog sistema, jer to najbolje znaju“.\n„Međutim, onaj ko leči bolestan organizam može imati kreativne ideje kako da pomogne pojedincu, a to iskustvo može da generališe i na opštu političku scenu“, ističe.\n„Mada, isto pitanje moglo bi se postaviti i inženjerima – da li bi oni mogli da naprave bolju strukturu društva?“\n„Mislim da mogu da doprinesu da bude bolje, ali da je izleče – teško“, kaže.\n„Nedostaje pravo shvatanje šta znači biti političar, da su to javni službenici koji treba da predstavljaju građane Srbije i njihove zahteve, a ne da sebi pribavljaju beneficije“, dodaje.\nUgled lekara za to vreme opstaje, što ih na političkoj sceni Srbije, kao i u životu, prema rečima politikologa Bobana Stojanovića za Radio Slobodnu Evropu, čini „najpoželjnijim zetom“.\n„Pa dobro, možda i najpoželjnijom snajom – ima i mnogo žena lekara“, kaže Slavica Đukić Dejanović uz osmeh.\n„Ključ je u znanju lekara i činjenici da pomažu ljudima kad im je teško – a zna se da bolestan čovek ima samo jednu, a ne hiljadu želja kao onaj ko je zdrav.“